<div style="text-align: justify;"><strong>Jei vandentiekio avarija įvyko bute</strong></div>
<div class="pjustify" style="text-align: justify;"><br />UAB „Šiaulių vandenys“ geriamąjį vandenį daugiabučio namo gyventojams tiekia iki namo įvadinio skaitiklio imtinai. Iki tos pačios ribos bendrovė eksploatuoja ir vandentiekio tinklus. Namo vidaus vandentiekio ir nuotekų vamzdynus eksploatuoja daugiabutį namą prižiūrinti organizacija (daugiabučio namo savininkų bendrija ar kita namų ūkio eksploatavimo bendrovė). Todėl įvykus vandentiekio avarijai bute, reikia kreiptis į daugiabučio namo savininkų bendrijos pirmininką ar į Jūsų namą administruojančią bendrovę.</div>
<div class="pjustify" style="text-align: justify;"><br />Jei likviduojant avariją reikia nuplėšti šalto vandens skaitiklio plombą, namą eksploatuojančios organizacijos atstovas privalo surašyti aktą, kuriame užfiksuojami vandens skaitiklio rodmenys plombos nuėmimo metu. Aktas surašomas dviem egzemplioriais, kuriuos pasirašo abi šalys, vienas egzempliorius paliekamas gyventojui. Likvidavus avariją, gyventojas apie šį faktą nedelsiant turi informuoti UAB „Šiaulių vandenys“ Klientų aptarnavimo tarnybą tel. (8 41) 59 22 62. Jums patogiu laiku atvyks bendrovės darbuotojas ir perplombuos šalto vandens skaitiklį. Plombavimo paslauga nemokama.</div>
<div class="pjustify" style="text-align: justify;"> </div>
<div style="text-align: justify;"><strong>Jei vandentiekio avarija įvyko privačioje namų valdoje</strong></div>
<div class="pjustify" style="text-align: justify;"><br />Privačių namų valdų vartotojams prie vandens tiekimo ir nuotekų tvarkymo sutarties pridedamas vandens tiekimo ir nuotekų tvarkymo tinklų eksploatavimo ribų aktas (sutarties priedas Nr. 2), kuriame yra nustatytos vartotojo ir vandens tiekėjo, t. y. UAB „Šiaulių vandenys“, atsakomybės ribos. Vandentiekio avarijos atveju, gedimą savo lėšomis šalina tinklų eksploatavimo ribų akte nustatyta šalis.</div>
<div class="pjustify" style="text-align: justify;"><br />Jei likviduojant avariją reikia nuplėšti šalto vandens skaitiklio plombą, apie tai vartotojas privalo informuoti UAB „Šiaulių vandenys“. Darbo dienomis kreiptis į Klientų aptarnavimo tarnybą tel. (8 41) 59 22 62, poilsio ir švenčių dienomis – į Centrinę dispečerinę tel. (8 41) 52 44 42; 8 615 24 222. Atvykęs bendrovės darbuotojas nuima šalto vandens skaitiklio plombą, surašo aktą, kuriame užfiksuojami vandens skaitiklio rodmenys, ir vartotojui leidžiama tvarkytis vidaus vandentiekio vamzdynus. Likvidavus avariją, būtina apie tai nedelsiant informuoti UAB „Šiaulių vandenys“ Klientų aptarnavimo tarnybą tel. (8 41) 59 22 62. Vartotojui patogiu laiku atvykęs bendrovės darbuotojas perplombuos šalto vandens skaitiklį. Plombavimo paslauga yra mokama.</div>