<div style="text-align: justify;">Baigiamoje rekonstruoti Prisikėlimo aikštėje UAB „Šiaulių vandenys“ įrengė naują geriamojo vandens vandenpylę, kuri bus pradėta eksploatuoti užbaigus aikštės rekonstrukcijos darbus.</div>
<div style="text-align: justify;"> </div>
<div style="text-align: justify;">Šiltuoju metų laiku visi norintys numalšinti troškulį galės atsigaivinti skaniu ir švariu vandentiekio vandeniu iš šios vandenpylės. Šiuo įrenginiu galės naudotis ne tik šiauliečiai ir miesto svečiai, bet ir jų augintiniai. Vandenpylė pritaikyta vandeniui įsipilti į buteliuką, taip pat yra vandens fontanėlis norintiems atsigaivinti vietoje, o apatinė talpa skirta gyvūnams pagirdyti.</div>
<div style="text-align: justify;"> </div>
<div style="text-align: justify;">Viešai prieinamas geriamasis vanduo ypač reikalingas šiltuoju metų laikotarpiu ir įvairių renginių metų. Šis nemokamas geriamojo vandens šaltinis yra UAB „Šiaulių vandenys“ dovana miestui. Taip bendrovė siekia paskatinti gyventojus drąsiai vartoti vandentiekio vandenį, nes jis yra kokybiškas ir saugus vartoti. Be to, bendrovė skatina neišlaidauti ir nebepirkti vandens vienkartinėse pakuotėse ir jomis nebeteršti aplinkos.</div>