<div style="text-align: justify;">Vandentiekio ir nuotekų tinklų rekonstrukcijos darbus Šiauliuose vykdanti AB „Panevėžio statybos trestas“ pradeda gatvių dangos atstatymo bei aplinkos tvarkymo darbus.</div>
<div style="text-align: justify;"> </div>
<div style="text-align: justify;">Pasak statybos darbų vadovo Andriaus Jėčiaus, pirmiausia bus atstatomos vamzdynų rekonstrukcijos metu pažeistos kietos dangos – asfaltas ir šaligatvio trinkelės, o po to bus tvarkomi žolynai, šluojamos dangos ir tuos darbus atliks kelios brigados iš karto.</div>
<div style="text-align: justify;"> </div>
<div style="text-align: justify;">Kelio dangos asfaltavimo darbai jau pradėti S. Lukauskio, Vaisių ir Salantų gatvėse, Draugystės prospekto - Dubijos gatvės sankryžoje sudedamos šaligatvio trinkelės, taip pat tvarkomas žolynas.</div>
<div style="text-align: justify;"> </div>
<div style="text-align: justify;">Nuo gegužės 3 d. bus atstatoma darbų metu pažeista pėsčiųjų ir dviračių tako trinkelių danga Tilžės gatvėje nuo Statybininkų g. iki Gegužių g., taip pat bus tvarkoma aplinka. Iškasos Vytauto gatvėje bus asfaltuojamos nuo gegužės 13 d., tuo pačiu darbai vyks ir Draugystės prospekte. Nuo gegužės 20 d. bus asfaltuojama Liejyklos gatvėje. Minėtus darbus rangovas planuoja užbaigti iki gegužės 24 d.</div>
<div style="text-align: justify;"> </div>
<div style="text-align: justify;">Planuojamų darbų grafikas:</div>
<div style="text-align: justify;"> </div>
<div style="text-align: justify;">
<table border="0">
<tbody>
<tr><th><strong>Gatvės, kuriose bus atliekami darbai</strong></th><th><strong>Darbų pradžia - pabaiga</strong></th></tr>
<tr>
<td>Tilžės g. nuo Statybininkų g. iki Gegužių g.</td>
<td>Gegužės 3 d. – gegužės 24 d.</td>
</tr>
<tr>
<td>Draugystės pr. (asfaltavimas)</td>
<td>Gegužės 13 d. – gegužės 17 d.</td>
</tr>
<tr>
<td>Išradėjų g. - Liejyklos g.</td>
<td>Gegužės 20 d. – gegužės 24 d.</td>
</tr>
<tr>
<td>Salantų g.</td>
<td>Gegužės 2 d. – gegužės 10 d.</td>
</tr>
<tr>
<td>Vaisių g.</td>
<td>Gegužės 2 d. – gegužės 10 d.</td>
</tr>
<tr>
<td>Lukauskio g.</td>
<td>Gegužės 2 d. – gegužės 10 d.</td>
</tr>
<tr>
<td>Draugystės pr. - Dubijos g. sankryža</td>
<td>Gegužės 2 d. – gegužės 4 d.</td>
</tr>
<tr>
<td>Vytauto g. nuo Tilžės g. iki Draugystės pr.</td>
<td>Gegužės 13 d. – gegužės 24 d.</td>
</tr>
</tbody>
</table>
</div>
<p><em><br />AB „Panevėžio statybos trestas“ ir UAB „Šiaulių vandenys“ informacija</em></p>