<p style="text-align: justify;">Siekiant suvaldyti koronaviruso (COVID-19) plitimą, nuo lapkričio 2 d. Šiaulių miesto savivaldybė buvo priskirta raudonajai zonai. Atsižvelgiant į susidariusią situaciją, <strong>UAB „Šiaulių vandenys“ informuoja, kad nuo lapkričio 4 d. klientus aptarnaus tik nuotoliniu būdu. </strong></p>
<p style="text-align: justify;">Dėl sutarties sudarymo, pasikeitus objekto savininkui, dėl prašymo sudaryti sutartį naujam objektui ir visais kitais <strong>aktualiais klausimais prašome kreiptis ir konsultuotis Klientų aptarnavimo tarnyboje tel. (8 41) 59 22 62</strong> arba el. paštu aptarnavimas@siauliuvandenys.lt.</p>
<p style="text-align: justify;">Taip pat UAB „Šiaulių vandenys“ primena, kad daugelį klausimų galima išspręsti prisijungus prie bendrovės savitarnos svetainės <a href="http://esaskaitos.siauliuvandenys.lt/" target="_blank">http://esaskaitos.siauliuvandenys.lt/</a>. Šioje sistemoje klientai gali deklaruoti skaitiklių rodmenis, taip pat peržiūrėti naujausią ir praėjusių laikotarpių sąskaitas. Dominančios informacijos galima rasti bendrovės interneto svetainėje <a href="https://www.siauliuvandenys.lt/" target="_blank">www.siauliuvandenys.lt</a>.</p>
<p style="text-align: justify;"><strong>Šiuo metu UAB „Šiaulių vandenys“ tik dalinai teiks kai kurias papildomas paslaugas.</strong> Pagal sutartis bus išvežamos nuotekos. Šalto vandens skaitikliai bus keičiami tik objektuose, kuriuose nereikia tiesiogiai kontaktuoti su klientais.</p>
<p style="text-align: justify;">Nebus imami vandens bei nuotekų mėginiai laboratoriniams tyrimams klientų patalpose, tačiau, užsiregistravus, mėginius saugiu būdu galės pristatyti patys klientai. <strong>Vandens tyrimų laboratorijos geriamojo vandens tyrimų padalinyje </strong>(Birutės g. 39A) registracija vykdoma tel. (8 41) 59 65 93 ir 8 616 53 825, <strong>nuotekų tyrimų padalinyje</strong> – tel. 8 615 02 970. Registruojantis bus sutartas laikas, kaip ir kada galima saugiai pristatyti geriamojo vandens ar nuotekų mėginius.</p>
<p style="text-align: justify;"><strong>Vandentiekio ir nuotekų tinklų projektų derinimas vyks nuotoliniu būdu.</strong> Dėl projektavimo klausimų prašome kreiptis tel. (8 41) 59 22 65, el. paštu eugenija.s@siauliuvandenys.lt arba vita.s@siauliuvandenys.lt. Prašymus prisijungimo sąlygoms gauti (su visais reikalingais dokumentais) siųsti el. paštu office@siauliuvandenys.lt. Konsultacija dėl prisijungimo sąlygų išdavimo, prisijungimo prie vandentiekio ir nuotekų tinklų bei kitais klausimais vykdoma tel. 8 615 02 885 ir el. paštu kristina.an@siauliuvandenys.lt.</p>
<p style="text-align: justify;"><strong>Bendrovės administracija su interesantais taip pat bendraus tik nuotoliniu būdu.</strong> Prašome kreiptis tel. (8 41) 52 55 50 arba el. paštu office@siauliuvandenys.lt. </p>
<p style="text-align: justify;">Atsiprašome už nepatogumus. Saugokime vieni kitus ir būkime sveiki!</p>