Jau trečias mėnuo, kai iš pūvančių atliekų susidarančios biodujos tiekiamos į UAB „Šiaulių vandenys“ dumblo apdorojimo įrenginių biodujų talpyklą. Biodujos yra sumaišomos su biodujomis, kurios išgaunamos pūdant nuotekų dumblą, ir deginamos kogeneracinėje jėgainėje. Deginant biodujas, gaminama šilumos ir elektros energija. Energija naudojama nuotekų dumblo apdorojimo ir nuotekų valymo technologiniuose procesuose.