<div class="pjustify" style="text-align: justify;">Šiaulių miesto nuotekų valymo įrenginiai pradėti eksploatuoti 2004 m. kovo 26 d. Pagal tuo metu galiojantį dokumentą „Aplinkosaugos reikalavimai nuotekoms tvarkyti“ reikalavimai išvalytoms nuotekoms buvo: bendram azotui - 18 mg/l, bendram fosforui - 1,5 mg/l. 2006 m. Lietuvos Respublikos aplinkos ministerija patvirtino griežtesnius reikalavimus nuotekoms tvarkyti, kurie įsigaliojo 2010 m. Vadovaujantis pakeistu „Nuotekų tvarkymo reglamentu“, išvalymo rodikliai turi būti: bendram azotui - 10 mg/l, bendram fosforui - 1,0 mg/l. Azoto ir fosforo junginių šalinimo rodiklių atitiktį reglamentuoja ir Europos Sąjungos direktyvos.</div>
<div class="pjustify" style="text-align: justify;"><br />Norint pasiekti tokius nuotekų išvalymo rodiklius, buvo būtina rekonstruoti nuotekų valyklos biologinio valymo grandį, t. y. veikliojo dumblo reaktorių azoto ir fosforo šalinimo technologiją. 2011 m. rekonstravus nuotekų biologinio valymo grandį, pasiekti Lietuvos Respublikos aplinkos ministerijos ir Europos Sąjungos direktyvų reglamentuojami azoto ir fosforo junginių šalinimo rodikliai.</div>