<div class="pjustify" style="text-align: justify;">Tarptautinė muziejų taryba (ICOM) kasmet inicijuoja Tarptautinės muziejų dienos renginius. Nuo 2005 m. Lietuvos muziejai prisijungė prie tarptautinės muziejų bendruomenės rengiamos akcijos „Europos muziejų naktis“, kurios tikslas parodyti muziejų eksponatus naktį bei supažindinti su muziejais įvairių bendruomenių narius.<br /><br /></div>
<div class="pjustify" style="text-align: justify;">2016 m. gegužės 21 d. 18 – 24 val. Šiauliuose vyks tarptautinio projekto „Europos muziejų naktis 2016“ renginiai, kurie lydimi temos „Rožės pražydėjimas tamsoj“. UAB „Šiaulių vandenys“ taip pat prisijungia prie šios rengiamos akcijos.<br /><br /></div>
<div class="pjustify" style="text-align: justify;">Kviečiame visus miesto gyventojus ir svečius apsilankyti Vandentvarkos muziejuje, susipažinti su UAB „Šiaulių vandenys“ istorija, miesto vandentiekio ir nuotekų sistemos raidos etapais, ūkio plėtojimu ir modernizavimu bei pabendrauti su bendrovės darbuotojais.</div>