<div style="text-align: justify;">Šalyje tęsiantis valstybės lygio ekstremaliai situacijai ir, atsižvelgiant į atsiradusius koronaviruso infekcijos (COVID-19) židinius Šiauliuose, UAB „Šiaulių vandenys“ informuoja, kad <strong>nuo rugsėjo 16 d. klientus aptarnaus nuotoliniu būdu, o tiesiogiai bus priimami tik iš anksto telefonu užsiregistravę klientai ir tik tais klausimais, kurių negalima išspręsti nuotoliniu būdu.</strong></div>
<div style="text-align: justify;"> </div>
<div style="text-align: justify;"><strong>Klientų aptarnavimo tarnyboje</strong> (Vytauto g. 103) klientai bus priimami darbo dienomis įprastu darbo laiku: I-IV nuo 8.00 val. iki 17.00 val., V nuo 8.00 val. iki 15.45 val. <strong>Registracija vykdoma tel. (8 41) 59 22 62.</strong> Tiesiogiai bus aptarnaujami klientai, norintys pasiimti vandens apskaitos prietaisą bei pageidaujantys pasirašyti paslaugų teikimo sutartį, nesant galimybės tai padaryti elektroninėmis komunikavimo priemonėmis.</div>
<div style="text-align: justify;"> </div>
<div style="text-align: justify;"><strong>Gamybiniame-techniniame skyriuje</strong> (Vytauto g. 103) klientai bus priimami darbo dienomis įprastu darbo laiku: I-IV nuo 8.00 val. iki 17.00 val., V nuo 8.00 val. iki 15.45 val., pietų pertrauka 12.00–12.45 val. Dėl prisijungimo sąlygų išdavimo, prisijungimo prie vandentiekio ir nuotekų tinklų bei kitais klausimais<strong> registracija vykdoma tel. (8 41) 59 22 73, projektavimo klausimais – tel. (8 41) 59 22 65.</strong></div>
<div style="text-align: justify;"> </div>
<div style="text-align: justify;"><strong>Vandens tyrimų laboratorijos geriamojo vandens tyrimų padalinyje</strong> (Birutės g. 39A) <strong>registracija vykdoma tel. (8 41) 59 65 93 ir 8 616 53 825.</strong> Registruojantis bus sutartas laikas, kada galima pristatyti geriamojo vandens mėginį.</div>
<div style="text-align: justify;"> </div>
<div style="text-align: justify;">Registruojantis prašysime nurodyti vardą, pavardę, adresą, telefono numerį bei priežastį, dėl kurios pageidaujama atvykti. Užsiregistravus, prašome atvykti tiksliai sutartu laiku, nes nebus galimybės laukti.</div>
<div style="text-align: justify;"> </div>
<div style="text-align: justify;">Į patalpas bus įleidžiami tik užsiregistravę asmenys. <strong>Vyresni nei 6 metų amžiaus gyventojai privalo dėvėti veido kaukę, respiratorių ar kitą apsauginę veido priemonę, dengiančią nosį ir burną.</strong> Ši sąlyga neprivaloma neįgalumą turintiems asmenims, kurie dėl savo sveikatos būklės kaukės dėvėti negali ar jų dėvėjimas gali pakenkti sveikatai (rekomenduojama dėvėti veido skydelį).</div>
<div style="text-align: justify;"> </div>
<div style="text-align: justify;">Įėjus į patalpas, būtina dezinfekuoti rankas, laikytis kosėjimo, čiaudėjimo etiketo, vengti liesti rankomis veidą, laikytis saugaus, ne mažesnio kaip 1 m atstumo nuo kito asmens, taip pat vykdyti pasitinkančio darbuotojo nurodymus dėl saugos ir sveikatos. Vienu metu bus aptarnaujamas tik vienas klientas.</div>
<div style="text-align: justify;"> </div>
<div style="text-align: justify;">UAB „Šiaulių vandenys“, siekdama užtikrinti saugią aplinką, po kiekvieno apsilankymo patalpas išvėdins ir dezinfekuos liečiamus paviršius.</div>
<div style="text-align: justify;"> </div>
<div style="text-align: justify;">Atkreipiame dėmesį, kad <strong>tiesiogiai nebus aptarnaujami klientai, turintys ūmių viršutinių kvėpavimo takų infekcijų požymių (karščiavimas, kosulys, pasunkėjęs kvėpavimas ir pan.)</strong>. Bendrovė tikisi, kad gyventojai bus sąmoningi ir sirgdami ar būdami privalomoje saviizoliacijoje, nesilankys įmonėje ir iškilusius klausimus spręs nuotoliniu būdu.</div>
<div style="text-align: justify;"> </div>
<div style="text-align: justify;"><strong>UAB „Šiaulių vandenys“ primena savo klientams, kad ir toliau daugybę klausimų galima išspręsti nuotoliniu būdu.</strong> Prašome kreiptis šiais kontaktais: tel. (8 41) 59 22 62 ir el. paštu aptarnavimas@siauliuvandenys.lt arba aktualios informacijos ieškokite bendrovės interneto puslapyje www.siauliuvandenys.lt.</div>