<p style="text-align: justify;">Nuo 2019 m. sausio 1 d. keičiasi mokesčio apskaičiavimas už paviršinių nuotekų tvarkymą įmonėms ir įstaigoms.</p>
<p style="text-align: justify;">Vadovaujantis Lietuvos Respublikos aplinkos ministro 2007 m. balandžio 2 d. įsakymu Nr. D1-193 patvirtintu „Paviršinių nuotekų tvarkymo reglamento“ 8 punktu (<a href="https://www.e-tar.lt/portal/lt/legalAct/d2c06dc02d9a11e88ea9fc46d2024961" target="_blank">aktuali redakcija nuo 2019 m. sausio 1 d.</a>) keičiamas paviršinių nuotekų kiekio apskaičiavimas. Vietoj galiojusio ir taikomo faktinio praėjusio mėnesio kritulių kiekio bus pradėtas taikyti vidutinis daugiametis kritulių kiekis (Hf) tam tikroje teritorijoje, mm. Šiuo metu Šiauliuose vidutinis daugiametis kritulių kiekis yra 600 mm per metus, t. y. po 50 mm per mėnesį. Nekintanti vidutinė kritulių reikšmė nustatyta iki 2020 m. gruodžio 31 d.</p>
<p style="text-align: justify;">Atsižvelgiant į tai, kas mėnesį už paviršinių nuotekų tvarkymą bus mokamos pastovios sumos ir jos nesikeis iki 2020 m. gruodžio 31 d., jei nesikeis juridinių asmenų deklaruoti teritorijų plotai ir urbanizuotų teritorijų paviršiaus tipai.<br /><br /><br /></p>