<div style="text-align: justify;">AB „Panevėžio statybos trestas“, vykdanti projekto „Vandentiekio ir nuotekų tinklų rekonstravimas Šiaulių mieste“ statybos darbus, informuoja gyventojus, kokiose gatvėse dirbs artimiausias tris savaites. Dalį pradėtų darbų rangovas užbaigs iki rugpjūčio 15 d.</div>
<div style="text-align: justify;"> </div>
<div style="text-align: justify;">Šiuo metu statybų rangovas rekonstruoja vandentiekio ir nuotekų vamzdynus S. Šalkauskio gatvėje. Darbus planuoja baigti iki rugpjūčio 15 d.</div>
<div style="text-align: justify;"> </div>
<div style="text-align: justify;">Darbai vyksta Liejyklos gatvėje nuo Pramonės g. iki Išradėjų g. - atviru būdu rekonstruojamas 500 mm nuotekų kolektorius.  </div>
<p style="text-align: justify;">Rūdės gatvėje nuo Vilniaus g. iki Vytauto g. vyksta vandentiekio rekonstrukcijos darbai. Darbus planuojama baigti iki rugpjūčio 15 d.</p>
<p style="text-align: justify;">Kitoje Rūdės gatvės atkarpoje – nuo Vytauto g. iki Rūdės g. 7 - vandentiekio rekonstrukcija prasidės liepos 24 d. Šiuos darbus taip pat planuojama užbaigti iki rugpjūčio 15 d.</p>
<p>Nuo liepos 24 d. darbai vyks Žalgirio ir Rėkyvos gatvių atkarpoje - bus rekonstruojamas vandentiekio tinklas.</p>
<p>Nuo liepos 26 d. vandentiekio vamzdynas bus rekonstruojamas Kražių gatvėje. Iki rugpjūčio 15 d. darbai bus baigti.</p>
<p style="text-align: justify;">Šiuo metu rangovas išmontuoja senus nuotekų šulinius ir sumontuoja naujus Vilniaus gatvėje nuo Draugystės pr. iki Ežero g. Šiuos darbus planuoja užbaigti iki rugpjūčio 3 d.</p>
<p style="text-align: justify;">Liepos 23-27 d. likę seni šuliniai bus išmontuojami ir sumontuojami nauji A. Mickevičiaus gatvėje.</p>
<p style="text-align: justify;">Nuo liepos 30 d. vandentiekio tinklas bus rekonstruojamas Aušros alėjoje nuo Dvaro g. iki Žemaitės g. Kadangi vamzdynas paklotas arti pėsčiųjų tako, rangovas tikisi, kad gatvės pakraštyje vykdomi darbai stipriai netrukdys eismui ir eismas bus leidžiamas. Tuo pačiu vandentiekio atkarpa bus rekonstruojama ir Kaštonų alėjoje. Šiuos darbus rangovas stengsis užbaigti iki rugsėjo 1 d.</p>
<p style="text-align: justify;">Dėl liepos 12 d. Dvaro gatvėje įvykusios nuotekų šulinio avarijos, šioje gatvėje rangovas pradėjo dirbti anksčiau nei planuota. Nuotekų vamzdynas (431 m) bus rekonstruojamas nuo Dvaro g. 88 iki Gluosnių g. ir Gluosnių gatvėje nuo Dvaro g. iki Putinų g. Pasak AB „Panevėžio statybos trestas“ statybos darbų vadovo Andriaus Jėčiaus, šioje atkarpoje nuotekų vamzdyno rekonstrukcija ypač sudėtinga, nes vamzdynai pakloti dideliame gylyje - iki 5 metrų. Rangovas stengsis taip dirbti, kad netektų uždaryti gatvės. Rekonstravus vamzdyną šioje gatvių dalyje, vėliau bus keičiami nuotekų šuliniai, todėl darbai užtruks ilgiau. </p>
<p style="text-align: justify;">Atlikus darbus Dvaro gatvėje, rangovas nuotekų tinklus rekonstruos S. Lukauskio ir Vaisių gatvėse.</p>
<p style="text-align: justify;">Projekto metu pažeistos gatvių dangos šiuo metu atstatomos Rūdės gatvėje nuo Trakų g. iki Ežero g., taip pat Trakų gatvėje. Po to danga bus tvarkoma P. Višinskio gatvėje. Rangovo teigimu, iki rudens gatvės bus atstatomos pagal poreikį ir aplinkybes. Didesni dangų atstatymo darbai prasidės nuo rugsėjo-spalio mėnesio.</p>
<p style="text-align: justify;">Pasak A. Jėčiaus, projekto darbai vyksta pagal grafiką. Rangovas taikosi prie mieste vykdomų statybos darbų ir kol rekonstruojama Tilžės gatvė nedirba pagrindinėse miesto gatvėse. Darbų planus kiek pakoreguoja ir dėl įvykusių vandentiekio ar nuotekų tinklų avarijų. Pavyzdžiui, anksčiau pradeda dirbti jau minėtoje Dvaro gatvėje.</p>
<p style="text-align: justify;">UAB „Šiaulių vandenys“ primena gyventojams, kad išsamesnės informacijos apie vandentiekio ir nuotekų tinklų rekonstrukcijos projektą, darbų grafikus galima rasti bendrovės interneto svetainėje <a href="paros-informacija/" target="_blank">http://www.siauliuvandenys.lt/paros-informacija/</a> ir <a href="vandentiekio-ir-nuoteku-tinklu-rekonstravimas-siauliu-mieste/" target="_blank">http://www.siauliuvandenys.lt/vandentiekio-ir-nuoteku-tinklu-rekonstravimas-siauliu-mieste/</a> .</p>
<p style="text-align: justify;"><em>UAB „Šiaulių vandenys“ ir AB „Panevėžio statybos trestas“ informacija</em></p>