<div style="text-align: justify;">Vasario 11 d. UAB „Šiaulių vandenys“ pasirašė beveik 208 tūkst. Eur (be PVM) vertės rangos sutartį „Paviršinių nuotekų tinklų rekonstravimas Šiaulių mieste (III etapas)“ su UAB „Požeminės linijos“. Pagal šią sutartį per 8 mėnesius bus suprojektuota ir rekonstruota 0,57 km paviršinių nuotekų tinklo Šiaulių miesto S. Dariaus ir S. Girėno g.</div>
<div style="text-align: justify;"> </div>
<div style="text-align: justify;">Sutartis finansuojama projekto „Šiaulių miesto paviršinių nuotekų tvarkymo sistemos inventorizavimas, paviršinių nuotekų tvarkymo infrastruktūros rekonstravimas ir plėtra“ sutaupytomis lėšomis. Šį projektą UAB „Šiaulių vandenys“ vykdo nuo 2017 m. balandžio mėnesio. Projekto metu iš viso bus rekonstruota 18,24 km paviršinių nuotekų tinklo.</div>
<div style="text-align: justify;"> </div>
<div style="text-align: justify;">Viso projekto biudžetas siekia 7,46 mln. eurų (be PVM). Šio projekto apimtyje yra ir paviršinių nuotekų tinklų inventorizacija ir teisinė registracija, iš viso apie 185 km, bei tinklų priežiūrai reikalingos specializuotos technikos įsigijimas. Šie darbai įgyvendinti 2017-2018 m.</div>
<div style="text-align: justify;"> </div>
<div style="text-align: justify;">Projektas finansuojamas Europos Sąjungos Sanglaudos fondo (85 proc.) ir UAB „Šiaulių vandenys“ bei Šiaulių miesto savivaldybės lėšomis (15 proc.). <a href="siauliu-miesto-pavirsiniu-nuoteku-tvarkymo-sistemos-inventorizavimas-pavirsiniu-nuoteku-tvarkymo-infrastrukturos-rekonstravimas-ir-pletra/" target="_blank">Daugiau informacijos apie šį projektą čia</a>.</div>