<div style="text-align: justify;">Lietuvos Respublikos aplinkos ministro 2018 m. rugsėjo 7 d. įsakymu Nr. D1-809 papildomai skirta 1,7 mln. eurų (be PVM) iš Europos Sąjungos struktūrinių fondų projektui „Šiaulių miesto paviršinių nuotekų tvarkymo sistemos inventorizavimas, paviršinių nuotekų tvarkymo infrastruktūros rekonstravimas ir plėtra“, kurį UAB „Šiaulių vandenys“ vykdo nuo 2017 m. balandžio mėnesio. Prie šio projekto 15 proc. reikalingų lėšų prideda Šiaulių miesto savivaldybė bei UAB „Šiaulių vandenys“, tad bendra papildomų investicijų suma siekia 2 mln. eurų.</div>
<div style="text-align: justify;"> </div>
<div style="text-align: justify;">Už šias lėšas papildomai bus rekonstruota 5,83 km susidėvėjusių paviršinių nuotekų tinklų. 2018 m. liepos 26 d. UAB „Šiaulių vandenys“ su UAB „Statovita“ pasirašė rangos sutartį šiems darbams įgyvendinti. Pagal sutartį per 18 mėnesių bus rekonstruota  5,26 km paviršinių nuotekų tinklų už 1,9 mln. Eur (be PVM).</div>
<div style="text-align: justify;"> </div>
<div style="text-align: justify;">Pagal šią sutartį tinklai bus rekonstruojami Aukštabalio g. nuo Tilžės g. iki Garažų g.; Dainų tak. nuo Aido g. iki Dainų g. 10A; Dvaro g. nuo Aušros al. iki Tilžės g. 173; Ežero g. nuo Rygos g. iki Žemoji g.; Dubijos g. nuo Žemaitės g. iki S. Daukanto g.; Klevų g. nuo Žemaitės g. iki M. Valančiaus g.; M. Valančiaus g. nuo M. Valančiaus g. 9 iki Vytauto g.; Vytauto g. nuo Žemaitės g. iki Gumbinės g.; Dvaro g. nuo Žemaitės g. iki Šermukšnių g.; Birutės g. nuo J. Basanavičiaus g. iki Žemaitės g.; Liejyklos g. nuo Pramonės g. iki Liejyklos g. 10.</div>
<div style="text-align: justify;"> </div>
<div style="text-align: justify;">Likusios dalies (0,57 km) paviršinių nuotekų tinklų rekonstravimo rangos sutartį, įvykdžius viešojo pirkimo procedūras, UAB „Šiaulių vandenys“ planuoja pasirašyti iki 2018 m. pabaigos.</div>
<div style="text-align: justify;"> </div>
<div style="text-align: justify;">Atlikus šiuos papildomus darbus, iš viso šio projekto lėšomis bus rekonstruota 18,2 km paviršinių nuotekų tinklų. Viso projekto, pridėjus papildomai skirtą finansavimą, biudžetas siekia 7,46 mln. eurų.</div>
<div style="text-align: justify;"> </div>
<div style="text-align: justify;">Daugiau informacijos apie šį projektą - bendrovės interneto svetainėje <a href="siauliu-miesto-pavirsiniu-nuoteku-tvarkymo-sistemos-inventorizavimas-pavirsiniu-nuoteku-tvarkymo-infrastrukturos-rekonstravimas-ir-pletra/" target="_blank">http://www.siauliuvandenys.lt/siauliu-miesto-pavirsiniu-nuoteku-tvarkymo-sistemos-inventorizavimas-pavirsiniu-nuoteku-tvarkymo-infrastrukturos-rekonstravimas-ir-pletra/</a> .</div>