<div style="text-align: justify;">Gegužės 18 dieną, šeštadienį, 19–24 val. Šiaulių muziejuose vyks projekto „Europos muziejų naktis“ renginiai. Nemokamai apžiūrėti ekspozicijas ir dalyvauti naktinėse veiklose kviečia 15 miesto muziejų.</div>
<div style="text-align: justify;"> </div>
<div style="text-align: justify;">UAB „Šiaulių vandenys“ prisijungia prie šios nakties renginių ir lankytojams atveria vandentiekio bokšte įkurto Vandentvarkos muziejaus duris. Muziejaus ekspozicijoje – Šiaulių vandentvarkos ūkio plėtojimo ir modernizavimo istorija, unikalios istorinės nuotraukos ir eksponatai, kolektyvo tradicijos, suvenyrai.</div>
<div style="text-align: justify;"> </div>
<div style="text-align: justify;">Be to, lankytojai bus kviečiami žaisti edukacinį žaidimą „Ką žinai apie vandentiekio vandenį?“ ir taip pasitikrinti savo žinias apie geriamojo vandens kokybę bei laimėti prizų. Žaidėjams reikės atrinkti vandens elementus, vertingus žmogaus sveikatai, ir toksinius, kurie nepageidaujami geriamajame vandenyje.</div>
<div style="text-align: justify;"> </div>
<div style="text-align: justify;">Su lankytojais bendraus „Šiaulių vandenų“ darbuotojai, todėl bus galima daugiau sužinoti apie geriamojo vandens kokybę bei aplinkos tausojimą.</div>
<div style="text-align: justify;"> </div>
<div style="text-align: justify;"><strong>Aktyviems Muziejų nakties dalyviams sukurtas interaktyvus maršrutas</strong></div>
<div style="text-align: justify;"> </div>
<div style="text-align: justify;">Renginio organizatorius – Šiaulių „Aušros“ muziejus – Aktyviems Muziejų nakties dalyviams sukūrė interaktyvų maršrutą „Europos muziejų naktis Šiauliuose 2019“, leidžiantį išmaniųjų telefonų ir planšetinių kompiuterių naudotojams lengviau surasti projekte dalyvaujančius muziejus ir susipažinti su jų paruošta vakaro programa. Tereikia į savo išmanųjį įrenginį atsisiųsti „IZItravel“ programėlę ir įvedus vietovardį „Šiauliai“ pasirinkti muziejų nakties maršrutą. Artimiausiu metu maršrutas bus parengtas ir anglų bei rusų kalbomis.</div>
<div style="text-align: justify;"> </div>
<div style="text-align: justify;"><strong>„Europos muziejų naktį“ Šiauliuose duris atvers:</strong></div>
<p>19–24 val. Chaimo Frenkelio vila (Vilniaus g. 74)<br />19–24 val. Dviračių muziejus (Vilniaus g. 139)<br />19–24 val. Fotografijos muziejus (Vilniaus g. 140)<br />19–22 val. Juliaus Janonio gimnazijos istorijos Jono Krivicko muziejus (Tilžės g. 137)<br />19–24 val. Radijo ir televizijos muziejus (Vilniaus g. 174)<br />19–24 val. Šiaulių „Aušros“ muziejaus Edukacijos centras (Aušros al. 47)<br />19–24 val. Šiaulių apygardos teismo teismų istorijos muziejus (Dvaro g. 83)<br />19–24 val. Šiaulių geležinkelių muziejus (Dubijos g. 26)<br />19–24 val. Šiaulių kino muziejus (Aušros al. 15)<br />18–22 val. Šiaulių tardymo izoliatoriaus muziejus (Trakų g. 10, būtina registruotis iš anksto)<br />19–22 val. Šiaulių universiteto gynybos ir karybos edukacijos centras (P. Višinskio g. 38)<br />18–21 val. Šiaulių universiteto Stasio Gliaudžio gamtos muziejus (P. Višinskio g. 25-407)<br />19–24 val. Vandentvarkos muziejus (Vytauto g. 103)<br />19–22 val. Vandos Kavaliauskienės katinų muziejus (Žuvininkų g. 18)<br />19–01 val. Žaliūkių malūnininko sodyba (Architektų g. 73)</p>
<p><strong>Specialūs „Busturas“ autobusai kursuos „Muziejų nakties“ maršrutais </strong></p>
<p style="text-align: justify;">Jau penktus metus iš eilės „Busturas“ ir Šiaulių miesto savivaldybė pasirūpins, kad per vieną naktį būtų įmanoma aplankyti visus muziejus ir po to patogiai grįžti namo. Specialūs nauji „Busturas“ autobusai kursuos „Muziejų nakties“ maršrutais, jungiančiais visus muziejus, o populiariausių miesto autobusų tvarkaraščiai bus pratęsti. Visuose autobusuose galios įprastos važiavimo bilietų kainos. Daugiau informacijos artėjant renginiui – <a href="https://www.busturas.lt/lt/" target="_blank">www.busturas.lt</a>.</p>
<p style="text-align: justify;">Daugiau informacijos apie renginį – <a href="https://naktismuziejuje.lt/" target="_blank">www.naktismuziejuje.lt</a>.</p>
<p style="text-align: justify;"><em>Parengta pagal „Aušros“ muziejaus informaciją</em></p>