<p style="text-align: justify;">2019 m. UAB „Šiaulių vandenys“ Vandenruošos ir vandentiekio siurblinių tarnybos viršininkei <strong>Irenai Buteliauskienei</strong> įteiktas Lietuvos pramonininkų konfederacijos Profesijos riterio apdovanojimas už pasišventimą ir ištikimybę profesijai, profesionalumą bei profesinės garbės, etikos supratimą; už sugebėjimą telkti žmones bendram ir kilniam tikslui, siekiant gerinti aplinkos būklę bei Šiaulių vandentvarkos ūkį. Irena Buteliauskienė daug prisidėjo įgyvendinant Šiaulių aplinkosaugos, Lepšių vandenvietės rekonstrukcijos ir kitus projektus.</p>
<p style="text-align: justify;">2019 m. Lietuvos vandentvarkos ūkio darbuotojo garbės ženklais už asmeninius nuopelnus ir indėlį vystant šalies vandentvarkos ūkį apdovanoti UAB „Šiaulių vandenys“ technikos direktoriaus pavaduotojas <strong>Virginijus Jakubonis</strong> ir Gamybinio-techninio skyriaus viršininkė <strong>Bronislava Jakienė</strong>.</p>
<p style="text-align: justify;">2019 m. UAB „Šiaulių vandenys“ vandens apskaitos kontrolieriai ir Gamybinis-techninis skyrius įvertinti už geriausią klientų aptarnavimą 2019 metais. Tai liudijančius pažymėjimus suteikė UAB „Personalo valdymo sistemos“, kuri šių metų spalio–lapkričio mėnesiais ir atliko bendrovės darbuotojų darbo su klientais vertinimą, panaudojant „slapto kliento“ tyrimo metodą.</p>