<div class="pjustify" style="text-align: justify;">Liepos 14-15 d. UAB „Šiaulių vandenys“ padaliniuose vyko kasmetinis priežiūros auditas. Audito tikslas - įsitikinti, kad bendrovėje 2002 m. įdiegtos kokybės, aplinkos apsaugos, 2008 m. - darbuotojų saugos ir sveikatos bei 2014 m. - energijos naudojimo vadybos sistemos, atitinkančios ISO 9001:2008, ISO 14001:2004, BS OHSAS 18001:2007 bei ISO 50001:2011 tarptautinių standartų reikalavimus, tinkamai funkcionuoja ir yra prižiūrimos.<br /><br /></div>
<div class="pjustify" style="text-align: justify;">Auditą atliko UAB „TUV Uolektis“ auditoriai, atstovaujantys Vokietijos sistemų ir personalo sertifikavimo įstaigą TÜV THÜRINGEN e.V.<br /><br /></div>
<div class="pjustify" style="text-align: justify;">Įmonei auditas yra svarbus, siekiant tobulinti ir tinkamai prižiūrėti įdiegtas vadybos sistemas. Sertifikatai įpareigoja UAB „Šiaulių vandenys“ tęsti aplinkosaugos veiksmingumo, energetinio efektyvumo, saugios ir sveikos darbo aplinkos kūrimo bei teikiamų paslaugų gerinimą.<br /><br /></div>
<div class="pjustify" style="text-align: justify;">UAB „Šiaulių vandenys“ sertifikavimo sritis: Vandens paėmimas, gerinimas, tiekimas, nuotekų surinkimas ir valymas, geriamojo vandens ir nuotekų kokybės kontrolė, vandentiekio, nuotekų tinklų ir įrenginių projektavimas ir statyba.</div>