<div class="pjustify" style="text-align: justify;">Savavališkai nutraukti šalto vandens skaitiklio plombą griežtai draudžiama! Tačiau jei name, bute keičiamas vandentiekio vamzdynas, dažnai, norint atlikti darbus, tenka nuplėšti skaitiklio plombą. Apie numatomus atlikti darbus gyventojas privalo informuoti UAB „Šiaulių vandenys“ Klientų aptarnavimo tarnybą tel. (8 41) 59 22 62. Sutartu laiku atvykęs bendrovės darbuotojas užfiksuos vandens skaitiklio rodmenis ir nuims plombą. Tik tuomet bus galima vykdyti darbus. Juos baigus, gyventojas privalo vėl informuoti bendrovę „Šiaulių vandenys“ ir sudaryti sąlygas sutartu laiku užplombuoti vandens skaitiklį.</div>
<div class="pjustify" style="text-align: justify;"><br />Pasitaiko, kad namo viduje, bute likviduojant avariją reikia nuplėšti šalto vandens skaitiklio plombą. Tokiu atveju namą eksploatuojančios organizacijos atstovas privalo surašyti aktą, kuriame užfiksuoja vandens skaitiklio rodmenis plombos nuėmimo metu. Aktas surašomas dviem egzemplioriais, kuriuos pasirašo abi šalys, vienas egzempliorius paliekamas gyventojui. Likvidavus avariją, gyventojas apie šį faktą nedelsiant turi informuoti UAB „Šiaulių vandenys“ Klientų aptarnavimo tarnybą tel. (8 41) 59 22 62. Gyventojui patogiu laiku atvykęs „Šiaulių vandenų“ darbuotojas patikrins apskaitos prietaiso rodmenis ir perplombuos vandens skaitiklį. Plombavimo paslauga nemokama.</div>