<div style="text-align: justify;">Švelnėjant karantino sąlygoms, UAB „Šiaulių vandenys“ informuoja, kad nuo birželio 1 d. atnaujina tiesioginį klientų aptarnavimą. Bus priimami tik iš anksto telefonu užsiregistravę klientai ir tik tais klausimais, kurių negalima išspręsti nuotoliniu būdu.</div>
<div style="text-align: justify;"> </div>
<div style="text-align: justify;"><strong>Klientų aptarnavimo tarnyboje</strong> (Vytauto g. 103) registracija vykdoma tel. (8 41) 59 22 62. Tiesiogiai aptarnaujami norintys pasiimti vandens apskaitos prietaisą bei pageidaujantys pasirašyti paslaugų teikimo sutartį, nesant galimybės tai padaryti elektroninėmis komunikavimo priemonėmis.</div>
<div style="text-align: justify;"> </div>
<div style="text-align: justify;"><strong>Gamybiniame-techniniame skyriuje</strong> (Vytauto g. 103) dėl prisijungimo sąlygų išdavimo, prisijungimo prie vandentiekio ir nuotekų tinklų bei kitais klausimais registracija vykdoma tel.: (8 41) 59 22 73 ir 8 615 02 885, projektavimo klausimais – tel.: (8 41) 59 22 65; 8 615 02 829 ir 8 615 02 872.</div>
<div style="text-align: justify;"> </div>
<div style="text-align: justify;"><strong>Vandens tyrimų laboratorijos geriamojo vandens tyrimų padalinyje</strong> (Birutės g. 39A) registracija vykdoma tel. (8 41) 59 65 93 ir 8 616 53 825. Registruojantis bus sutartas laikas, kada galima pristatyti geriamojo vandens mėginį.</div>
<div style="text-align: justify;"> </div>
<div style="text-align: justify;">Registruojantis prašysime nurodyti vardą, pavardę, adresą, telefono numerį bei priežastį, dėl kurios pageidaujama atvykti (plačiau apie UAB „Šiaulių vandenys“ tvarkomus asmens duomenis galite rasti <a href="asmens-duomenu-apsauga-3/" target="_blank">čia</a>). Užsiregistravus, prašome atvykti tiksliai sutartu laiku, nes nebus galimybės laukti.</div>
<div style="text-align: justify;"> </div>
<div style="text-align: justify;">Į patalpas bus įleidžiami tik užsiregistravę asmenys. Vyresni nei 6 metų amžiaus gyventojai privalo dėvėti veido kaukę, respiratorių ar kitą apsauginę veido priemonę, dengiančią nosį ir burną. Ši sąlyga neprivaloma neįgalumą turintiems asmenims, kurie dėl savo sveikatos būklės kaukės dėvėti negali ar jos dėvėjimas gali pakenkti sveikatai (rekomenduojama dėvėti veido skydelį).</div>
<div style="text-align: justify;"> </div>
<div style="text-align: justify;">Įėjus į patalpas, būtina dezinfekuoti rankas, laikytis kosėjimo, čiaudėjimo etiketo, vengti liesti rankomis veidą, laikytis saugaus, ne mažesnio kaip 1 m atstumo nuo kito asmens, taip pat vykdyti pasitinkančio darbuotojo nurodymus dėl saugos ir sveikatos.</div>
<div style="text-align: justify;"> </div>
<div style="text-align: justify;">Siekiant užtikrinti saugią aplinką, po kiekvieno apsilankymo patalpos bus vėdinamos ir dezinfekuojami liečiami paviršiai.</div>
<div style="text-align: justify;"> </div>
<div style="text-align: justify;">Atkreipiame dėmesį, kad tiesiogiai nebus aptarnaujami klientai, turintys ūmių viršutinių kvėpavimo takų infekcijų požymių (karščiavimas, kosulys, pasunkėjęs kvėpavimas ir pan.).</div>
<div style="text-align: justify;"> </div>
<div style="text-align: justify;">UAB „Šiaulių vandenys“ primena savo klientams, kad ir toliau daugybę klausimų galima išspręsti nuotoliniu būdu. Prašome kreiptis tel. (8 41) 59 22 62, elektroniniu paštu aptarnavimas@siauliuvandenys.lt arba aktualios informacijos ieškokite bendrovės interneto puslapyje www.siauliuvandenys.lt.</div>