<div style="text-align: justify;">AB „Panevėžio statybos trestas“, vykdanti projekto „Vandentiekio ir nuotekų tinklų rekonstravimas Šiaulių mieste“ statybos darbus, informuoja, kad nuo birželio 22 d. pradeda asfaltuoti tinklų rekonstrukcijos metu pažeistas gatvių dangas Šiaulių miesto centrinėje dalyje.</div>
<div style="text-align: justify;"> </div>
<div style="text-align: justify;">Gatvės bus asfaltuojamos tokia eilės tvarka: Vasario 16-osios g., Trakų g., Varpo g. nuo Aušros al. iki Gluosnių g., Vilniaus g. nuo Draugystės pr. iki Ežero g., A. Mickevičiaus g. nuo Vytauto g. iki Vilniaus g., Kražių g. nuo Draugystės pr. iki P. Višinskio g.</div>
<div style="text-align: justify;"> </div>
<div style="text-align: justify;">Asfaltavimo darbus minėtose gatvėse statybų rangovas planuoja atlikti per dvi savaites. Taip pat atkreipia dėmesį, kad Trakų g. prie AB „Verpstas“ kiemo dėl neužbaigtų darbų asfalto danga bus atstatyta kiek vėliau.</div>
<p><strong>Pėsčiųjų gatvėje bus įrenginėjami vandentiekio įvadai, atstatoma trinkelių danga</strong></p>
<p style="text-align: justify;">Nuo birželio 20 d. darbai vyks ir Pėsčiųjų gatvėje – Vilniaus g. Rangovas etapais įrenginės vandentiekio įvadus. Darbai prasidės Vilniaus g. nuo Vasario 16-osios g. iki Tilžės g., paskui bus dirbama nuo Vasario 16-osios g. iki Rūdės g. ir nuo Rūdės g. iki Draugystės pr.</p>
<p>Atlikus įvadų įrengimo darbus, bus atstatoma Pėsčiųjų gatvės trinkelių danga. Iki rugpjūčio 31 d. danga bus atstatyta atkarpoje nuo Vasario 16-osios g. iki Tilžės g., o iki lapkričio 30 d. - nuo Vasario 16-osios g. iki Draugystės pr.</p>
<p style="text-align: justify;">Pasak AB „Panevėžio statybos trestas“ statybos darbų vadovo Andriaus Jėčiaus, dėl uždarytos Tilžės gatvės rangovas negali užbaigti įrengti vandentiekio įvadų ir rekonstruoti dalies magistralinių tinklų Vytauto, Vasario 16-osios, P. Višinskio, Rūdės gatvėse, Draugystės pr. bei Aušros al. Darbai šiose gatvėse bus tęsiami rudenį. A. Jėčius informavo, jog projekto darbai vyksta pagal grafiką, kaip ir planuota. Rangovas prašo gyventojų kantrybės ir supratingumo dėl atsiradusių laikinų nepatogumų.</p>
<p style="text-align: justify;"><em>AB „Panevėžio statybos trestas“ ir UAB „Šiaulių vandenys“ informacija</em></p>