<div style="text-align: justify;">2006 m. gegužės 26 d. Lietuvos Respublikos aplinkos ministras patvirtino galimybių studijos „Investicinė programa dumblo tvarkymui Lietuvoje“ išvadas. Išvadose antru numeriu įrašyti Šiaulių dumblo apdorojimo įrenginiai.</div>
<div style="text-align: justify;"><br />2007 m. gruodžio 5 d. Lietuvos Respublikos aplinkos ministras patvirtino projektų sąrašą, į kurį įrašyti ir Šiaulių dumblo apdorojimo įrenginiai, numatant 100 proc. Europos Sąjungos ir Lietuvos Respublikos finansavimą. Projekto vertė 24,2 mln. Lt (be PVM).</div>
<div style="text-align: justify;"><br />2007 m. lapkričio 16 d. paskelbtame rangos darbų konkurse dalyvavo vienas pretendentas. Pasiūlymo kaina 101,1 mln. litų. Gavus Viešųjų pirkimų tarnybos sutikimą, pasiūlymas buvo atmestas.</div>
<div style="text-align: justify;"><br />2008 m. balamdžio 16 d. paskelbtas antras rangos darbų konkursas, kuriame pasiūlymus pateikė 4 kompanijos. Pasiūlymo, atitinkančio visas konkurso sąlygas, kaina 68,5 mln. litų.</div>
<div style="text-align: justify;"><br />2008 m. balandžio 22 d. UAB „Šiaulių vandenys“ ir UAB „Alresta“ pasirašė projekto „Šiaulių dumblo apdorojimo įrenginių statyba“ statybos techninės priežiūros sutartį.</div>
<div style="text-align: justify;"><br />2008 m. rugpjūčio 14 d. Lietuvos Respublikos aplinkos ministerija informavo apie projekto finansavimo sąlygų pakeitimą. Projektui įgyvendinti skirta 37,7 mln. Lt iš kurių 10 proc. arba 3,8 mln. Lt turi pridėti pareiškėjas (UAB „Šiaulių vandenys“ arba Šiaulių miesto savivaldybė).</div>
<div style="text-align: justify;"><br />LR aplinkos ministerija 2008 m. gruodžio 9 d. įsakymu Nr. D1-667 pakeitė projekto finansavimo sąlygas ir projektui įgyvendinti skyrė 72,178 mln. litų iš kurių 20 proc. turi pridėti pareiškėjas.</div>
<div style="text-align: justify;"><br />UAB „Šiaulių vandenys“ 2009 m. vasario pabaigoje Lietuvos Respublikos Aplinkos projektų valdymo agentūrai pateikė paraišką dėl projekto finansavimo iš Europos Sąjungos fondų ir Lietuvos Respublikos valstybės biudžeto, nors pareiškėjo lėšų klausimas buvo neišspręstas.</div>
<div style="text-align: justify;"><br />Lietuvos Respublikos aplinkos ministerija 2009 m. gegužės 5 d. raštu Nr. D8-3932 patikslino, kad Šiaulių dumblo apdorojimo įrenginių statybos vertė yra 72,178 mln. litų, iš kurių 10 proc. - pareiškėjo, t. y. UAB „Šiaulių vandenys“ lėšos.</div>
<div style="text-align: justify;"><br />2009 m. gegužės 21 d. UAB „Šiaulių vandenys“ valdyba, leidus akcininkams, nutarė imti beveik 7,016 mln. litų paskolą ir taip prisidėti prie šio projekto įgyvendinimo. Bendrovė paskolą ims dalimis ir taip sutaupys palūkanų lėšas.</div>
<div style="text-align: justify;"><br />2009 gegužės 22 d. bendrovė Lietuvos Respublikos Aplinkos projektų valdymo agentūrai pateikė patikslintą paraišką dėl projekto finansavimo iš Europos Sąjungos fondų ir Lietuvos Respublikos valstybės biudžeto.</div>
<div style="text-align: justify;"><br />2009 m. birželio 30 d. UAB „Šiaulių vandenys“ ir vokiečių kompanija „WTE Wassertechnik GmbH“ pasirašė projekto „Šiaulių dumblo apdorojimo įrenginių statyba“ rangos sutartį.</div>
<div style="text-align: justify;"><br />2009 m. liepos 15 d. Lietuvos Respublikos aplinkos ministerija priėmė sprendimą finansuoti projektą „Šiaulių dumblo apdorojimo įrenginių statyba“.</div>
<div style="text-align: justify;"><br />2009 m. liepos 31 d. UAB „Šiaulių vandenys“ ir Lietuvos Respublikos aplinkos ministerijos Aplinkos projektų valdymo agentūra pasirašė projekto „Šiaulių dumblo apdorojimo įrenginių statyba“ finansavimo-administravimo sutartį.</div>
<div style="text-align: justify;"><br />2009 m. rugpjūčio 24 d. FIDIC inžinieriaus paskelbta darbų pradžios data (įrenginių projektavimas).</div>
<div style="text-align: justify;"><br />2009 m. lapkričio 30 d. UAB „Šiaulių vandenys“ su Lietuvos Respublikos finansų ministerija pasirašė paskolos sutartį pagal kurią bendrovei suteikiama 1,83 mln. eurų (6,3 mln. litų) vertės paskola projektui „Šiaulių dumblo apdorojimo įrenginių statyba“ finansuoti.</div>
<div style="text-align: justify;"><br />2010 m. birželio 29 d. UAB „Šiaulių vandenys“ statybų rangovui kompanijai „WTE Wassertechnik GmbH“ perdavė statybų leidimus ir suteikė statybvietės valdymo teisę.</div>
<div style="text-align: justify;"><br />2012 m. rugpjūčio 30 d. Statybos užbaigimo komisija, įvertinusi naujus statinius ir įdiegtas technologijas, pripažino įrenginius tinkamus naudoti. Darbų pabaiga.</div>