<div style="text-align: justify;"><strong>2006 m. sausio 3 d.</strong> UAB „Šiaulių vandenys“ pradėjo eksploatuoti Šiaulių rajono Ginkūnų gyvenvietės vandentiekio ir nuotekų tinklų ūkį. Šios gyvenvietės vandentiekis prie miesto centralizuotos vandentiekio ir nuotekų sistemos prijungtas 2005 m. vasarą. Pasikeitus vandens tiekėjui, pagerėjo vartotojams tiekiamo geriamojo vandens ir nuotekų tvarkymo paslaugų kokybė, sumažėjo vandens paslaugų kaina.</div>
<div style="text-align: justify;"> </div>
<div style="text-align: justify;"><strong>2006 m. birželio 22 d.</strong> Šiaulių miestas išbrauktas iš didžiausių Baltijos jūros taršos šaltinių, vadinamųjų „karštųjų taškų“, sąrašo, nes 2004 m. pastatytoje nuotekų valykloje modernios teršalų valymo technologijos išvalo nuotekas pagal galiojančius Lietuvos Respublikos ir Helsinkio komiteto aplinkosauginius reikalavimus.</div>
<div style="text-align: justify;"> </div>
<div style="text-align: justify;"><strong>2006 m. rugpjūčio 18 d.</strong> UAB „Šiaulių vandenys“ ir UAB „Vadybos sprendimo centras“ pasirašė projekto „UAB „Šiaulių vandenys“ dirbančiųjų kvalifikacijos kėlimas ir gebėjimų, būtinų prisitaikyti prie rinkos pokyčių, stiprinimas“ bendradarbiavimo sutartį. Projekto vertė - 714,7 tūkst. litų. </div>
<div style="text-align: justify;"> </div>
<div style="text-align: justify;"><strong>2007 m. spalio 29 d.</strong> Šiaulių miesto savivaldybės tarybos sprendimu UAB „Šiaulių vandenys“ perėmė Šiaulių rajono Aukštelkės gyvenvietės vandentiekio ir nuotekų ūkio eksploatavimą.</div>