<div class="pjustify" style="text-align: justify;">
<div style="text-align: justify;">Nuo 2021 m. rugpjūčio 1 d. pasikeitė UAB „Šiaulių vandenys“ teikiamų paslaugų bazinės kainos. Šiaulių miesto savivaldybės taryba 2021 m. birželio 3 d. <a href="uploads/Naujienos/Siauliu_tarybos_sprendimas_del%20kainu_2021-06-%2003_T-266.pdf" target="_blank">sprendimu Nr. T-266</a> ir Šiaulių rajono savivaldybės taryba 2021 m. gegužės 25 d. <a href="http://195.182.89.44/aktai/document/46748" target="_blank">sprendimu Nr. T-160</a> nustatė perskaičiuotas geriamojo vandens tiekimo ir nuotekų tvarkymo paslaugų bazines kainas (be PVM), kurias Valstybinė energetikos reguliavimo taryba suderino 2021 m. balandžio 30 d. <a href="news/1482/203/Suderintos-naujos-UAB-Siauliu-vandenys-paslaugu-kainos/" target="_blank">nutarimu Nr. O3E-499</a>.</div>
<div style="text-align: justify;"> </div>
UAB „Šiaulių vandenys“ teikiamų paslaugų kainos nustatomos, vadovaujantis Geriamojo vandens tiekimo ir nuotekų tvarkymo bei paviršinių nuotekų tvarkymo paslaugų kainų nustatymo metodika, patvirtinta Valstybinės kainų ir energetikos kontrolės komisijos 2006 m. gruodžio 21 d. nutarimu Nr. O3-92.</div>
<div class="pjustify" style="text-align: justify;"><br />Vandens paslaugų kaina yra išgryninta, kad klientas žinotų už ką jis moka. Pagal metodiką kaina nustatoma šioms veikloms: atsiskaitomųjų apskaitos prietaisų priežiūrai ir vartotojų aptarnavimui, geriamojo vandens tiekimui ir nuotekų tvarkymui. Atsiskaitomųjų apskaitos prietaisų priežiūros ir vartotojų aptarnavimo paslaugos bazinėje kainoje yra paskaičiuotos šalto vandens skaitiklių įrengimo, metrologinės patikros, remonto ir kitos išlaidos, susijusios su klientų aptarnavimu, sąskaitų paruošimu ir informavimu. Pagal metodiką privaloma į vandens paslaugų tarifą įtraukti skaitiklių priežiūros ir vartotojų aptarnavimo paslaugos kainą, nes tai yra sudėtinė kainos dalis.</div>