<div class="pjustify" style="text-align: justify;">Vasario 11 d. „Verslo žinių“ ir ESO organizuotame konkurse „Žaliasis protokolas“ UAB „Šiaulių vandenys“ pelnė Racionaliausios įmonės apdovanojimą.<br /><br /></div>
<div class="pjustify" style="text-align: justify;">Organizatorių suburtos komisijos nuomone, bendrovė užsidirbo šį apdovanojimą, nes be kitų racionalų energijos vartojimą skatinusių priemonių įsidiegė Energijos naudojimo vadybos sistemą, kuri atitinka ISO 50001:2011 (LST EN ISO 50001:2011) standarto reikalavimus. Tai patvirtinantis sertifikatas bendrovei buvo išduotas 2015 m. rugsėjo 28 d.<br /><br /></div>
<div class="pjustify" style="text-align: justify;">Sėkmingai funkcionuojanti Energijos naudojimo vadybos sistema padeda bendrovei diegti ir palaikyti energijos vartojimo priemones, kurios gerina energetinį efektyvumą. Racionalus energijos naudojimas bendrovei ypač aktualus, nes teikiamos paslaugos betarpiškai susijusios su elektros bei šilumos energijos, gamtinių dujų, kuro transportui ir mechanizmams naudojimu. Be modernių technologijų, kurios užtikrina mažesnes energijos sąnaudas ir nuostolius, bendrovė skatina ir personalo sąmoningumą taupiai bei racionaliai naudoti energetinius išteklius.</div>