<div class="pjustify" style="text-align: justify;">Apie 41,6 tūkst. UAB „Šiaulių vandenys“ klientų kas mėnesį gauna popierines sąskaitas vokuose. Kas mėnesį sąskaitoms paruošti ir suvokuoti vidutiniškai sunaudojama apie 416 kg popieriaus, o per metus apie 4992 kg arba beveik 5 tonos!</div>
<div class="pjustify" style="text-align: justify;"> </div>
<div class="pjustify" style="text-align: justify;"><strong>Sutikite, šiame technologijų amžiuje toks kiekis popieriaus sąskaitoms ruošti yra eikvojamas be reikalo!</strong></div>
<div class="pjustify" style="text-align: justify;"> </div>
<div class="pjustify" style="text-align: justify;">UAB „Šiaulių vandenys“ atkreipia dėmesį, jog visos išlaidos, susijusios su popierinių sąskaitų paruošimu ir pristatymu į namus, yra įtrauktos į pardavimo kainą. Šios sąnaudos ateityje galėtų mažėti, jei gyventojai atsisakytų popierinių sąskaitų ir pasirinktų elektroninę sąskaitą.</div>
<div class="pjustify" style="text-align: justify;"> </div>
<div class="pjustify" style="text-align: justify;">UAB „Šiaulių vandenys“ siūlo atsisakyti popierinių sąskaitų ir pasirinkti elektroninę.</div>
<div class="pjustify" style="text-align: justify;"> </div>
<div class="pjustify" style="text-align: justify;">Elektroninė sąskaita yra pranašesnė ne tik dėl sutaupytų išteklių. Tokia sąskaita vartotojus pasiekia greičiau, ji nepasimeta, niekas jos neatplėš ir neperskaitys, patogu ją peržiūrėti ir apmokėti bet kokiu laiku ir bet kurioje vietoje, kur tik yra internetas.</div>
<div class="pjustify" style="text-align: justify;"> </div>
<div class="pjustify" style="text-align: justify;">Elektroninę sąskaitą galima gauti keliais būdais, rinkitės Jums patogiausią.</div>
<div class="pjustify" style="text-align: justify;"> </div>
<div class="pjustify" style="text-align: justify;"><strong>1 būdas.<br /><br /> </strong></div>
<div class="pjustify" style="text-align: justify;">Apie pageidavimą nuo šiol gauti elektroninę sąskaitą galite pranešti UAB „Šiaulių vandenys“ Klientų aptarnavimo tarnybai el. paštu <a href="mailto:aptarnavimas@siauliuvandenys.lt" target="_self">aptarnavimas@siauliuvandenys.lt</a> arba tel. (8 41) 59 22 62. Reikės pateikti Jūsų sąskaitos mokėtojo kodą, vardą, pavardę ir adresą. Identifikavus Jūsų duomenis, sąskaitas gausite į savo elektroninį paštą.<br /><br /></div>
<div class="pjustify" style="text-align: justify;"><strong>2 būdas.<br /><br /> </strong></div>
<div class="pjustify" style="text-align: justify;">Prisijunkite prie UAB „Šiaulių vandenys“ elektroninių sąskaitų sistemos adresu <a href="http://esaskaitos.siauliuvandenys.lt/" target="_self">http://esaskaitos.siauliuvandenys.lt/</a>. Prisijungimo informacija bus pateikta šiame puslapyje.</div>
<div style="text-align: justify;"> </div>
<div style="text-align: justify;"><strong>NAUDA JUMS:<br /><br /> </strong></div>
<div class="pjustify" style="text-align: justify;">Elektroninių sąskaitų sistemoje galėsite matyti sąskaitų archyvą nuo 2009 m., taip pat informaciją apie mokėtinas sumas, delspinigius. Galima pasitikrinti ir deklaruoti šalto vandens skaitiklių rodmenis, matyti suvartojamo vandens statistiką.</div>
<div class="pjustify" style="text-align: justify;"> </div>
<div class="pjustify" style="text-align: justify;">Esant poreikiui, elektroniniu būdu galima užsisakyti UAB „Šiaulių vandenys“ papildomai teikiamas paslaugas:</div>
<div style="text-align: justify;">
<ul>
<li>geriamojo vandens, paviršinio vandens ir nuotekų laboratorinių tyrimų,</li>
<li>vandentiekio ir nuotakyno tinklų priežiūros (įvado ar išvado uždarymas, atidarymas, užaklinimas; nuotekų tinklų atkišimas; vandentiekio tinklo chloravimas, kt.),</li>
<li>vandens skaitiklių įrengimo, keitimo, patikros bei plombavimo.</li>
</ul>
</div>
<div class="pjustify" style="text-align: justify;">Sistema patogi dar ir tuo, kad čia galima suformuoti kelis mokėtojus skirtingais adresais (pvz. jei esate kelių butų savininkas). Tai padaryti galite svetainės meniu pasirinkę <em>Paskyros valdymas</em> ir suvedus kito mokėtojo duomenis.</div>
<div class="pjustify" style="text-align: justify;"> </div>
<div class="pjustify" style="text-align: justify;"><strong>Rinkitės elektroninę sąskaitą ir kartu su mumis prisidėkite prie aplinkos tausojimo!<br /><br /></strong></div>
<div style="text-align: justify;"><em><em>UAB „Šiaulių vandenys“</em></em></div>