<div style="text-align: justify;">2010 m. rugsėjo 21 d. Lietuvos Respublikos aplinkos ministro įsakymu Nr. D1-783 buvo patvirtinta Priemonės Nr. VP3-3.1-AM-01-V „Vandens tiekimo ir nuotekų tvarkymo sistemų renovavimas ir plėtra“ valstybės projektų sąrašo Nr. 02 redakcija ir į sąrašą įtrauktas projektas „Vandentiekio ir nuotekų tinklų plėtra Šiauliuose“.</div>
<div style="text-align: justify;"><br />2011 m. balandžio 7 d. UAB „Šiaulių vandenys“ ir Lietuvos Respublikos aplinkos ministerijos Aplinkos projektų valdymo agentūra pasirašė projekto finansavimo ir administravimo sutartį.</div>
<div style="text-align: justify;"><br />2011 m. liepos 21 d. UAB „Šiaulių vandenys“ ir UAB „Alresta“ pasirašė techninės priežiūros, įgyvendinant projektą, sutartį.</div>
<div style="text-align: justify;"><br />2011 m. liepos 22 d. UAB „Šiaulių vandenys“ ir kompanija „Meyer &amp; John GmbH &amp; Co.KG“ (Vokietija), atstovaujama „Meyer &amp; John GmbH &amp; Co.KG“ Vilniaus filialo, pasirašė projekto II dalies rangos sutartį, kuri apima naujų vandentiekio ir nuotekų tinklų plėtrą. Bendra rangos sutarties trukmė - 35 mėnesiai: 22 mėnesiai skirti projektavimo ir statybos darbams vykdyti, 12 mėnesių - atsiradusiems defektams šalinti, 1 mėnuo - perėmimo pažymai gauti. </div>
<div style="text-align: justify;"><br />2011 m. rugpjūčio 17 d. UAB „Šiaulių vandenys“ ir UAB „CCM Baltic“ pasirašė projekto I dalies rangos sutartį dėl esamų nuotekų tinklų renovacijos darbų. Bendra rangos sutarties trukmė - 25 mėnesiai: 12 mėnesių skirta statybos darbams vykdyti, 12 mėnesių - atsiradusiems defektams šalinti, 1 mėnuo - perėmimo pažymai gauti.</div>
<div style="text-align: justify;"><br />2011 m. rugpjūčio 24 d. FIDIC inžinieriaus paskelbta projekto II dalies darbų pradžia. Pirmiausia numatoma atlikti vandentiekio ir nuotekų tinklų projektavimo darbus, o tinklų statybos darbai prasidėtų 2012 m. pavasarį.</div>
<div style="text-align: justify;"><br />2011 m. rugsėjo 8 d. FIDIC inžinieriaus paskelbta projekto I dalies darbų pradžia.</div>
<div style="text-align: justify;"><br />2012 m. rugsėjo 11 d. Statybos užbaigimo komisija pripažino tinkamais naudoti rekonstruotus nuotekų tinklus. Projekto I dalies darbų pabaiga.</div>
<div style="text-align: justify;"><br />201 m. rugpjūčio 28 d. Statybos užbaigimo komisija pripažino tinkamais eksploatuoti naujus tinklus Treniotos, Lizdeikos, Piktmiškio, Traidenio, Žemynos, Rūko, Šiladžio, Luponės, Pramonės, Šimšos, Vekės, Švendrelio, Šonos, Serbentų, Noreikių, J. Žemaičio, Pumpučių, Paitaičių, O. Truchano gatvėse. Vandens paslaugos tapo prieinamos šių gatvių gyventojams.</div>
<div style="text-align: justify;"><br />2013 m., lapkričio 15 d. Statybos užbaigimo komisija pripažino, kad galima eksploatuoti naujus vandentiekio ir nuotekų tinklus dar 21-oje miesto gatvėje: Žemuogių, Vyšnių, Serbentų, K. Kalinausko, Pelkių, Agrastų, Nendrių, Mėlynių, Spanguolių, Dubijos, Vytauto, V. Kudirkos, P. Cvirkos, Kuršių, Rusnės, Gumbinės, Medelyno, Rokiškio, S. Daukanto, Sakalo bei Klevų. Vandens paslaugos tapo prieinamos šių gatvių gyventojams.</div>
<div style="text-align: justify;"><br />Hamburgo apylinkės teismo (Vokietija) 2014 m. kovo 31 d. nutartimi „Tief- und Rohrieitungsbau Meyer &amp; John GmbH &amp; Co.KG“ iškelta bankroto byla dėl nemokumo ir įsiskolinimo. Šiai kompanijai atstovavęs Vilniaus filialas „Meyer &amp; John GmbH &amp; Co.KG“ nuo 2011 m. vykdė vandentvarkos infrastruktūros projekto „Vandentiekio ir nuotekų tinklų plėtra Šiauliuose“ II dalį „Naujų vandentiekio ir nuotekų tinklų plėtra Šiauliuose“. Atsižvelgiant į šią aplinkybę, UAB „Šiaulių vandenys“ nuo 2014 m. balandžio 18 d. vienašališkai nutraukė 2011 m. liepos 22 d. sudarytą projekto „Vandentiekio ir nuotekų tinklų plėtra Šiauliuose“ II dalies rangos sutartį.</div>
<div style="text-align: justify;"><br />Įvertinus Vokietijos kompanijos „Meyer &amp; John GmbH &amp; Co.KG“ nebaigtus statybos darbus, 2014-06-25 paskelbtas supaprastintas atviras projekto II dalies „Naujų vandentiekio ir nuotekų tinklų plėtra Šiaulių mieste“ darbų pirkimo konkursas. Pasiūlymus pateikė 13 kompanijų.</div>
<div style="text-align: justify;"><br />2014 m. rugpjūčio 13 d. UAB „Šiaulių vandenys“ su konkurso laimėtoju UAB „Liutenas“, kuri dirbs kartu su partneriu UAB „Stamela“, pasirašė projekto II dalies „Naujų vandentiekio ir nuotekų tinklų plėtra Šiaulių mieste“ rangos sutartį. Partneriai likusius projekto darbus atliks už 5,39 mln. litų (be PVM).</div>
<div style="text-align: justify;"><br />2014 m. rugsėjo 2 d. FIDIC inžinieriaus paskelbta darbų pradžia.</div>
<div style="text-align: justify;"><br />2015 m. balandžio 29 d. Statybos užbaigimo komisija pripažino, kad galima eksploatuoti naujus vandentiekio ir nuotekų tinklus dar 46 miesto gatvėse: Žaliūkių, Bertužių, Padirsių, Ginkūnų, Žilvičių, Užmiesčio, Šeduvos, Baisogalos, Dotnuvos, Linkuvos, Lygumų, Meškerių, Tinklų, Žuvininkų, Dainavos, Dainavos tako, Stalupėnų, Papievių, Šakių, Skaudvilės, Šviesos tako, J. Sondeckio, Kurtuvėnų, Tytuvėnų, Lyduvėnų, Tilžės, Purienų, Vaidoto, Pasvalio, Ukmergės, Miglės, Mirtų, Viržių, Šilubalio, M. Valančiaus, Alytaus, Jovaro, Merkinės, Vaidilutės, M. Margytės, V. Kudirkos, Žaliosios, Aukštosios, Šatrijos, Darkiemio, Miglovaros. Centralizuotai teikiamos vandens paslaugos tapo prieinamos šių gatvių gyventojams.</div>
<div style="text-align: justify;"><br />2015 m. spalio 30 d. Statybos užbaigimo komisija pripažino, kad galima eksploatuoti naujus vandentiekio ir nuotekų tinklus dar 45 miesto gatvėse: Šakių g., Veiverių g., Kalno g., D. Poškos g., Dubijos g., Traktoristų g., Radviliškio g., Stendo g., Salduvės g., Aleksandrijos g., Šeduvos g., Pavasario g., S. Neries g., M.K. Čiurlionio g., B. Sruogos g., Lydos g., A. Mickevičiaus g., Palangos g., J. Biliūno g., L. Giros g., gr. Zubovo g., Vilniaus g., Žalumynų g., Darželio g., Dvaro g., J. Žemaičio g., V. Montvilos g., Sukilėlių g., M. Valančiaus g., Vilijos g., P. Cvirkos g., Darbininkų g., V. Vaidoto g., Šarūno g., Pandėlio g., J. Basanavičiaus g., Kupiškio g., V. Bielskio g., Vilkaviškio g., Bačiūnų g., Margių g., V. Čkalovo g., F. Vaitkaus g., Šilų g. Šiose gatvėse buvo paklota 17 km savitakių nuotekų tinklų, 1,3 km slėginių nuotekų tinklų, 10 km vandentiekio tinklų, sumontuota 10 vnt. nuotekų perpumpavimo siurblinių. Centralizuotai teikiamos vandens paslaugos tapo prieinamos šių gatvių gyventojams. Projekto II dalies darbų pabaiga.  </div>
<div style="text-align: justify;"><br />***</div>
<div style="text-align: justify;"><br />Įvykdžius projekto veiklą „Esamų nuotekų tinklų renovavimas“ buvo sutaupyta 347.810,68 lito. UAB „Šiaulių vandenys“ 2013 m. vasario 4 d. pateikė prašymą Aplinkos projektų valdymo agentūrai leisti sutaupytas projekto lėšas panaudoti naujai projekto veiklai įgyvendinti, t. y. rekonstruoti 326 m nuotekų tinklo atkarpą M. Valančiaus g. – J. Basanavičiaus g.</div>
<div style="text-align: justify;"><br />2013 m. balandžio 26 d. pasirašyta rangos sutartis su UAB „Panevėžio ryšių statyba“. Rangos sutartyje numatyta nuotekų tinklo atkarpos rekonstravimo kaina – 461,51 tūkst. Lt (be PVM), trūkstamos dalies finansavimą užtikrina UAB „Šiaulių vandenys“ nuosavomis lėšomis.</div>
<div style="text-align: justify;"><br />2013 m. birželio 13 d., pasirašius projekto finansavimo ir administravimo sutarties pakeitimą, nauja veikla „Esamų nuotekų tinklų rekonstravimas Šiaulių mieste (II dalis)“ įtraukta į projekto apimtį.</div>
<div style="text-align: justify;"><br />2013 m. spalio 1 d., parengus nuotekų tinklo rekonstravimo projektinę dokumentaciją, gautas statybos leidimas rekonstravimo darbams vykdyti.</div>
<div style="text-align: justify;"><br />2014 m. gegužės 23 d. Statybos užbaigimo komisija pripažino tinkama eksploatuoti rekonstruotą nuotekų tinklo atkarpą (326 m) M. Valančiaus g. – J. Basanavičiaus g. Darbų pabaiga.</div>