Keturių savivaldybių – Raseinių, Marijampolės, Jurbarko ir Lazdijų – nedidelių gyvenviečių vandenvietėse rastas padidėjęs sunkiojo metalo arseno kiekis. Kylant nerimui dėl požeminio geriamojo vandens kokybės, UAB „Šiaulių vandenys“ patikina šiauliečius ir aplinkinių gyvenviečių – Ginkūnų, Aukštelkės ir Vijolių – gyventojus, kad iš bendrovės vandenviečių vandentiekiu tiekiamas geriamasis vanduo yra saugus ir tinkamas vartoti. Tai patvirtina laboratoriniai tyrimai, kurie atliekami ištisus metus.