<p style="text-align: justify;"><strong>2005 m. balandžio  20 d.</strong> bendrovės nuotekų laboratorija gavo Aplinkos apsaugos agentūros leidimą atlikti taršos šaltinių išmetamų į aplinką teršalų ir aplinkos tyrimus (iš viso 23 parametrams). Aplinkos apsaugos agentūros atstovai atliko laboratorijos patikrinimą ir pripažino, kad laboratorijos veikla, atliekamų tyrimų kokybė bei dokumentai tenkina standarto LST EN ISO/IEC 17025 „Tyrimų, bandymų ir kalibravimo laboratorijų kompetencija. Bendrieji reikalavimai“ 5 skyriuje išvardintus laboratorijos atliekamų tyrimų patikimumą sąlygojančius veiksnius.</p>
<p style="text-align: justify;"><strong>2005 m. liepos 18-19 d.</strong> įmonėje buvo atlikta kokybės ir aplinkos apsaugos vadybos sistemų priežiūros resertifikacija. Šio audito tikslas - įsitikinti, kad prieš 3 metus bendrovėje įdiegtos kokybės ir aplinkos apsaugos vadybos sistemos tinkamai funkcionuoja ir yra prižiūrimos. Vadybos sistemų priežiūra įmonei svarbi, siekiant tęsti nuolatinio aplinkos apsaugos veiksmingumo ir teikiamų paslaugų gerinimo darbus. Po audito, bendrovei pratęstas sertifikatų galiojimas su papildyta veikla: „UAB „Šiaulių vandenys“ įdiegė ir dirba pagal aplinkos vadybos sistemą šiose srityse: vandens paėmimas, gerinimas, tiekimas, nuotekų surinkimas ir valdymas, vandentiekio, nuotekų tinklų ir įrenginių projektavimas, geriamojo vandens ir nuotekų kokybės kontrolė“.</p>
<p style="text-align: justify;"><strong>2005 m. gruodžio mėn.</strong> Šiaulių rajono Ginkūnų gyvenvietės vandentiekio ir nuotekų tinklai prijungti prie Šiaulių miesto centralizuotos vandentiekio ir nuotekų tvarkymo sistemos. Bendrovei perėmus eksploatuoti vandentvarkos ūkį, šioje gyvenvietėje iš esmės pagerėjo vandens tiekimo ir nuotekų tvarkymo paslaugų kokybė.</p>