<div class="pjustify" style="text-align: justify;">UAB „Šiaulių vandenys“, pavykus sutaupyti projektui „Šiaulių miesto paviršinių nuotekų tvarkymo sistemos inventorizavimas, paviršinių nuotekų tvarkymo infrastruktūros rekonstravimas ir plėtra“ skirtų lėšų, atsirado galimybė papildomai rekonstruoti dar 2,17 km paviršinių nuotekų tinklų.<br /><br /></div>
<div class="pjustify" style="text-align: justify;">Šiems papildomiems to paties projekto darbams vykdyti 2017 m. rugsėjo 12 d. bendrovė pasirašė rangos sutartį su „Per Aarsleff A/S“. Pagal šią sutartį per 14 mėn. bus rekonstruoti paviršinių nuotekų tinklai P. Cvirkos, V. Bielskio, Žemaitės, Vytauto, A. Mickevičiaus, J. Basanavičiaus gatvių atkarpose. Rangovas rekonstrukcijos darbus atliks už 360 tūkst. Eur (be PVM).<br /><br /></div>
<div class="pjustify" style="text-align: justify;">Projektas finansuojamas Europos Sąjungos Sanglaudos fondo (85 proc.) ir UAB „Šiaulių vandenys“ bei Šiaulių miesto savivaldybės lėšomis (15 proc.).</div>