<div class="pjustify" style="text-align: justify;">Su UAB „Šiaulių vandenys“ būtina sudaryti paslaugų teikimo sutartį, jei individualių namų gyventojai šulinio vandenį naudoja ne tik želdiniams laistyti, bet ir buityje, o nuotekas išleidžia į centralizuotus nuotekų tinklus. Sudarius sutartį, vartotojas turi įsirengti vandens skaitiklį šulinio vandens apskaitai, pagal kurio duomenis atsiskaitys už nuotekų tvarkymą kiekvieną mėnesį. Vandens skaitiklį bendrovė išduos nemokamai.</div>
<div class="pjustify" style="text-align: justify;"><br />Jei nustatomas savavališkas prisijungimas prie nuotekų tinklo, namo savininkui surašomas aktas, kuriame nurodoma savavališko prisijungimo data ir prijungto nuotekų išleistuvo skersmuo. Apie pažeidimą informuojama savivaldybės vykdomoji institucija ir jų įgalioti pareigūnai, kurie turi teisę surašyti administracinių teisės pažeidimų protokolą pagal Lietuvos Respublikos administracinių nusižengimų kodekso 332 ir 589 str. Esant savavališkam nuotekų prijungimui, šalinamų nuotekų kiekis nustatomas skaičiuojant, kad nuotekos tekėjo 0,35 (trisdešimt penkių šimtųjų) metro per sekundę greičiu 24 valandas per parą, esant 0,65 (šešiasdešimt penkių šimtųjų) nuotekų tinklų skersmens užpildymui, laikotarpiu nuo savavališko prijungimo dienos iki savavališko prijungimo pašalinimo dienos. Jeigu savavališko prijungimo dienos neįmanoma nustatyti, pašalintų nuotekų kiekis skaičiuojamas nurodytu būdu, tačiau ne ilgesnį kaip už vieno mėnesio laikotarpį.</div>
<div class="pjustify" style="text-align: justify;"><br />Įsiteisėjus teismo sprendimui, pažeidėjas privalo ne tik atlyginti bendrovei padarytus nuostolius, bet ir sumokėti administracinę nuobaudą pagal Lietuvos Respublikos administracinių nusižengimų kodekso 332 ir 589 straipsnius.</div>
<div class="pjustify" style="text-align: justify;"><br />Dažniausiai privačių valdų savininkai neturi jokių dokumentų, liudijančių prisijungimo laiką, todėl kyla daug problemų sužinojus, kad teks mokėti didelę sumą. Raginame savininkus atvykti į Klientų aptarnavimo tarnybą (Vytauto g. 103, tel. (8 41) 59 22 62) ir su UAB „Šiaulių vandenys“ sudaryti paslaugų teikimo sutartis. Sudarant sutartį, bus reikalingi privačios valdos nuosavybę patvirtinantys dokumentai, tapatybės kortelė (arba pasas) ir dokumentai, įrodantys pajungimo datą.</div>