<div style="text-align: justify;"><strong>Rekonstravus dalį vandentiekio, nuotekų ir paviršinių nuotekų tinklų, rangovai tęsia gatvių dangos atstatymo darbus.</strong></div>
<div style="text-align: justify;"> </div>
<div style="text-align: justify;"><strong>Paviršinių nuotekų tinklus rekonstruojantis statybų rangovas „Per Aarsleff A/S“ su partneriu UAB „Požeminės linijos“ pagal projektą „Šiaulių miesto paviršinių nuotekų tvarkymo sistemos inventorizavimas, paviršinių nuotekų tvarkymo infrastruktūros rekonstravimas ir plėtra“, informuoja gyventojus, kokiose gatvėse artimiausiu metu bus atstatomos dangos.</strong></div>
<div style="text-align: justify;"> </div>
<div style="text-align: justify;">Pasak rangovo, pirmiausiai bus atstatomos tų gatvių dangos, kuriose jau rekonstruoti paviršinių nuotekų tinklai, o likę darbai nebereikalauja gatvių ardymo. Iki 2018 m. lapkričio 9 d.  rangovas planuoja atstatyti asfalto dangas šiose gatvėse: P. Cvirkos g. nuo P. Cvirkos g. 71 iki Žemaitės g.; Žemaitės g. nuo Žemaitės g. 108B iki Vaidoto g.; Vytauto g. nuo Vytauto g. 113 iki A. Mickevičiaus g.</div>
<div style="text-align: justify;"> </div>
<div style="text-align: justify;">Kaip aiškino rangovas, požeminių vamzdynų rekonstravimo specifika reikalauja, kad dangų atstatymas būtų vykdomas tik pilnai atlikus visus darbus tam tikroje rekonstruojamo vamzdyno atkarpoje. Neužtenka pakeisti esamą šulinį ar vamzdį nauju, bet reikia atlikti ir eilę kitų darbų (pajungti šoninius atvadus ir lietaus trapus, suformuoti latakus šuliniuose, atlikti tinklo hidraulinius bandymus, ištirti TV diagnostika, valyti ir kt.), kad būtų užtikrintas visos sistemos tinkamas funkcionavimas.</div>
<div style="text-align: justify;"> </div>
<div style="text-align: justify;">Rangovas tinklų rekonstravimo darbus planuoja baigti ir iki 2018 m. lapkričio 16 d. asfalto dangas atstatyti šiose gatvėse: P. Cvirkos g. nuo Žemaitės g. iki S. Daukanto g.; A. Mickevičiaus g. nuo Vytauto g. iki P. Cvirkos g.</div>
<div style="text-align: justify;"> </div>
<div style="text-align: justify;"><strong>Gatvių dangas atstatinės ir AB „Panevėžio statybos trestas“, vykdanti projekto „Vandentiekio ir nuotekų tinklų rekonstravimas Šiaulių mieste“ statybos darbus.</strong></div>
<div style="text-align: justify;"> </div>
<div style="text-align: justify;">Pasak rangovo, pirmiausiai bus atstatomos tų gatvių dangos, kuriose vandentiekio ir nuotekų tinklų rekonstravimo darbai yra labiausiai pasistūmėję į priekį, o likę darbai, tikėtina, nebereikalaus gatvių ardymo. Iki 2018 m. lapkričio 9 d. rangovas planuoja atstatyti asfalto dangas šiose gatvėse: Varpo g. nuo Vytauto g. iki Vilniaus g.; Dvaro g. nuo Dvaro g. 88 iki Gluosnių g. ir Gluosnių g. nuo Dvaro g. iki Putinų g.; Traktoristų g.; S. Lukauskio g. nuo Vaisių g. iki Dvaro g.; Žemaitės g. nuo Vilniaus g. iki Maironio g.; Žemaitės g. nuo Klevų g. iki Vilniaus g. ir nuo Aušros g. iki Vaidilutės g.; J. Basanavičiaus g. nuo Žemaitės g. iki J. Basanavičiaus g. 25; Žalgirio/Rėkyvos g. nuo Vytauto g. iki Dubijos g.; S. Daukanto g. nuo Aušros al. iki Birutės g.</div>
<div style="text-align: justify;"> </div>
<div style="text-align: justify;">Toliau bus atstatomos tų gatvių dangos, kuriose vandentiekio ir nuotekų tinklų rekonstravimo darbai bus atliekami dar šiais metais. Iki 2018 m. lapkričio 30 d. planuojama atstatyti asfalto dangas šiose gatvėse: Aušros al. nuo Aušros al. 23 iki Varpo g.; Aušros al. nuo Varpo g. iki Dvaro g.; Vasario 16-osios g. nuo Vytauto g. iki Trakų g.; Rūdės g. nuo Rūdės g. 9 iki Vilniaus g. ir nuo Vilniaus g. iki Trakų g.; Gegužių g. nuo Aido g. iki Architektų g.; Aušros al. nuo M. Valančiaus g. iki Dvaro g.; Draugystės pr. nuo Draugystės pr. 18 iki 9; Trakų g. nuo Trakų g. 10 iki S. Šalkauskio g.; S. Šalkauskio g. nuo Trakų g. iki Ežero g.</div>
<div style="text-align: justify;"> </div>
<div style="text-align: justify;">Rangovas informuoja, kad pėsčiųjų zonos Vilniaus g. nuo Tilžės g. iki Draugystės pr. dangą planuoja atstatyti taip pat iki 2018 m. lapkričio 30 d.</div>
<div style="text-align: justify;"> </div>
<div style="text-align: justify;">Vėliau bus atstatomos tų gatvių dangos, kuriose vandentiekio ir nuotekų tinklų rekonstravimo darbai bus vykdomi dar šiais ir ateinančiais metais. Iki 2018 m. gruodžio 15 d. rangovas, jei oro sąlygos leis, ko rangovas tikisi remdamasis ankstesnių metų patirtimi, planuoja atstatyti asfalto dangą Ukmergės g. nuo V. Bielskio g. iki J. Basanavičiaus g.</div>
<div style="text-align: justify;"> </div>
<div style="text-align: justify;">Rangovas informuoja, kad iki 2018 m. gruodžio 15 d. žiemos periodui bus įrengta laikina asfalto danga tose gatvėse, kuriose pagrindiniai vamzdynų rekonstravimo darbai bus atliekami kitais metais: Draugystės pr. nuo Dubijos g iki Trakų g.; Vaisių g./S. Lukauskio g. nuo Aušros al. iki Dvaro g.; Salantų g. nuo Vilniaus g. 202 iki Aušros al.</div>
<div style="text-align: justify;"> </div>
<div style="text-align: justify;">Žiemą rangovas planuoja vykdyti rekonstravimo darbus Aido g. nuo Aido g. 13 iki Gardino g. ir gatvės dangą atstatyti iki 2019 m. gegužės 6 d.</div>
<div style="text-align: justify;"> </div>
<div style="text-align: justify;">UAB „Šiaulių vandenys“ primena gyventojams, kad išsamesnės informacijos apie vandentiekio ir nuotekų tinklų rekonstrukcijos projektą, darbų grafikus galima rasti bendrovės interneto svetainėje <a href="paros-informacija/" target="_blank">http://www.siauliuvandenys.lt/paros-informacija/</a> ir <a href="vandentiekio-ir-nuoteku-tinklu-rekonstravimas-siauliu-mieste/" target="_blank">http://www.siauliuvandenys.lt/vandentiekio-ir-nuoteku-tinklu-rekonstravimas-siauliu-mieste/</a> .</div>
<div style="text-align: justify;"> </div>
<div style="text-align: justify;"><em>UAB „Šiaulių vandenys“, „Per Aarsleff A/S“ ir AB „Panevėžio statybos trestas“ informacija</em></div>