<div class="pjustify" style="text-align: justify;"> </div>
<div class="pjustify" style="text-align: justify;">Jungiantis prie Šiaulių miesto vandentiekio, nuotekų ir/ar paviršinių nuotekų tinklų (toliau – Tinklai), o taip pat, kai reikia iškelti Tinklus, jei jie trukdo statyti (rekonstruoti) planuojamą statinį, reikia:</div>
<div class="pjustify" style="text-align: justify;">
<ul>
<li>Kreiptis į UAB „Šiaulių vandenys“ (toliau – Bendrovė) Gamybinį-techninį skyrių (Vytauto g. 103, kab. 109; tel. (8 41) 59 22 73 arba el. paštu office@siauliuvandenys.lt) ir pateikti <a href="uploads/Klientams/Prasymas_paraiska_prisijungimo_salygoms_gauti_2018-04-09.doc" target="_blank">prašymą-paraišką</a> gauti prisijungimo sąlygas. Statytojas turi pateikti dokumentus, nurodytus prašymo-paraiškos formoje;</li>
<li>Gavus prisijungimo sąlygas, kreiptis į projektuotoją, kuris paruoštų projektą pagal prisijungimo sąlygų reikalavimus (jei pagal statybos teisės aktus privalomi);</li>
<li>Turint statybą leidžiantį dokumentą ir projektą (jei pagal statybos teisės aktus privalomi), gauti leidimą žemės kasimo darbams (reikiamos informacijos galima rasti <a href="http://www.siauliai.lt/lit/Zemes-kasinejimo-darbai/586/1" target="_self">http://www.siauliai.lt/lit/Zemes-kasinejimo-darbai/586/1</a>).</li>
</ul>
</div>
<p style="text-align: justify;"><strong>Naujų daugiabučių gyvenamųjų namų ir sublokuotų vienbučių ir/ar dvibučių gyvenamųjų namų butų</strong> savininkai geriamojo vandens tiekimo ir/ar nuotekų tvarkymo sutartį galės sudaryti tik tada, kai namo (-ų) Statytojas bendro naudojimo lauko skirstomųjų vandentiekio ir/ar nuotekų tinklų techninę dokumentaciją pristatys į Bendrovės Gamybinį-techninį skyrių (Vytauto g. 103, kab. 109 kab.; tel. (8 41) 59 22 73). Reikalingi dokumentai:</p>
<ul>
<li>projektas;</li>
<li style="text-align: justify;">kontrolinė geodezinė nuotrauka (popierinė ir skaitmeninėje laikmenoje);</li>
<li>vandens kokybės pažyma (kopija);</li>
<li>vandentiekio įvado ir/ar nuotekų išvado prijungimo aktas (1 egz.);</li>
<li style="text-align: justify;">hidraulinio bandymo aktas, įrengus skirstomuosius vandentiekio tinklus (kopija);</li>
<li style="text-align: justify;">pažyma, kad vandentiekio ir/arba nuotekų ir paviršinių nuotekų tinklai įrengti tvarkingai (kopija), (išduoda UAB „Šiaulių vandenys“ Vandenruošos ir tinklų departamentas, tel.: (8 41) 52 44 42; 8 615 24 222);</li>
<li style="text-align: justify;">jei yra priešgaisrinis hidrantas, tai priešgaisrinių hidrantų išbandymo aktas, išduotas Šiaulių apskrities priešgaisrinės gelbėjimo valdybos;</li>
<li style="text-align: justify;">pažyma apie atliktą televizinę diagnostiką buitinių ir paviršinių nuotekų tinklams;</li>
<li>sertifikatai vamzdžiams, sklendėms ir kt.</li>
</ul>
<p style="text-align: justify;">Pateikus dokumentus, Statytojas turi suderinti su Bendrove vandentiekio ir/ar nuotekų tinklų eksploatavimo ribų planą ir tik tuomet buto savininkas turės teisę sudaryti vandens tiekimo ir/ar nuotekų tvarkymo sutartį. Apie tai teirautis namo Statytojo.</p>
<p style="text-align: justify;"><strong>Naujų vandentiekio įvadų ir (arba) nuotekų išvadų paklojimo Šiaulių mieste ir/ar Šiaulių rajone iki fizinių asmenų nuosavybės teise valdomų žemės sklypų ribos bei naujų vartotojų prijungimo prie UAB „Šiaulių vandenys“ geriamojo vandens tiekimo ir (arba) nuotekų tvarkymo infrastruktūros tvarka.</strong></p>
<div class="pjustify" style="text-align: justify;">Bendrovės nustatyta <a href="uploads/Klientams/Tinklu_prijungimo_tvarkos_aprasas_2020-06-10.pdf" target="_blank">tvarka</a> gyventojai, norintys prisijungti prie vandentiekio ir/ar nuotekų tinklų, gali kreiptis į Bendrovę užpildę šiuos prašymus (<a href="uploads/Klientams/Prasymas_vandentiekio_ivadui_nuoteku_isvadui_pakloti_1%20priedas_2020-06-10.pdf" target="_blank">1 priedas</a> ir <a href="uploads/Klientams/Prasymas_vandentiekio_ivado_nuoteku_isvadui_pakloti_2%20priedas_2020-06-10.pdf" target="_blank">2 priedas</a>). Prieš pradedant vandentiekio įvado ir/ar nuotekų išvado paklojimo darbus, yra pasirašomos Geriamojo vandens įvado ir/ar nuotekų išvado paklojimo bei vartotojo pasijungimo sutartys (<a href="uploads/Klientams/Tinklu_paklojimo_ir_prisijungimo_sutartis_3%20priedas_2020-06-10.pdf" target="_blank">3 priedas</a> ir <a href="uploads/Klientams/Tinklu_paklojimo_ir_prisijungimo_sutartis_4%20priedas_2020-06-10.pdf" target="_blank">4 priedas</a>). Daugiau informacijos prisijungimo klausimais suteiks Gamybinis-techninis skyrius tel. (8 41) 59 22 73.</div>
<div class="pjustify" style="text-align: justify;"> </div>
<div style="text-align: justify;"><strong>Vienbučių individualių gyvenamųjų namų</strong> savininkai (toliau - Klientai), kuriems jau yra įrengti vandentiekio ir/arba nuotekų tinklai iki žemės sklypo ribos, turi galimybę kloti vamzdynus žemės sklypo ribose ir gali tvarkytis dokumentus, kurie reikalingi, norint naudotis vandens tiekimo ir/arba nuotekų šalinimo paslaugomis.</div>
<div style="text-align: justify;"> </div>
<div style="text-align: justify;">Atliekant vandentiekio įvado ir/ar nuotekų išvado klojimo darbus, prijungimo prie veikiančių Bendrovės vandentiekio ir/ar nuotekų tinklų fakto patvirtinimui, kviesti UAB „Šiaulių vandenys“ atstovą ir surašyti vandentiekio įvado ir/ar nuotekų išvado / tinklų <a href="uploads/Klientams/Vandentiekio_ivado_nuoteku_isvado_prijungimo_aktas_2019-12-11.docx" target="_blank">prijungimo aktą</a>. (Vandenruošos ir tinklų departamentas, tel.:  (8 41) 52 44 42; 8 615 24 222).</div>
<div style="text-align: justify;"> </div>
<div style="text-align: justify;">Klientai, atlikę vandentiekio įvado ir/arba nuotekų išvado statybos darbus savo žemės sklypo valdose, turi atvykti į UAB „Šiaulių vandenys“ Klientų aptarnavimo tarnybą (Vytauto g. 103, 102 kab.; tel.: 8 615 02 984, 8 615 02 985) sudaryti geriamojo vandens tiekimo ir/ar nuotekų tvarkymo sutartį arba  užpildyti <a href="dokumentu-pildymo-formos/" target="_blank">prašymą</a> (su reikalingais priedais) ir pateikti elektroniniu paštu aptarnavimas@siauliuvandenys.lt.</div>
<div style="text-align: justify;"> </div>
<div style="text-align: justify;">Sudarant geriamojo vandens tiekimo ir/ar nuotekų tvarkymo sutartį, Klientas pateikia:</div>
<ul>
<li>prašymą sutarčiai sudaryti;</li>
<li style="text-align: justify;">gyvenamo namo / buto savininko asmens tapatybę patvirtinantį dokumentą su nuotrauka ir asmens kodu (asmens tapatybės kortelė ar pasas);</li>
<li style="text-align: justify;">vandentiekio įvado ir/ar nuotekų išvado / tinklų prijungimo aktą;</li>
<li>bei techninius dokumentus:
<ul>
<li style="text-align: justify;">jeigu vandentiekio įvadas ir/ar nuotekų išvadas yra nutiestas Kliento lėšomis valstybinėje žemėje, atliekant pajungimą prie gatvės skirstomųjų vandentiekio ir/ar nuotekų tinklų, <strong>privaloma</strong> kontrolinė geodezinė nuotrauka (popierinėje ir skaitmeninėje laikmenoje).</li>
<li style="text-align: justify;">jeigu vandentiekio įvadas nutiestas žemės sklypo ribose, bet vandens apskaitos mazgas  įrengtas gyvenamo namo viduje, pagal teisės aktų reikalavimus už pirmos išorinės pastato sienos, <strong>privaloma</strong> kontrolinė geodezinė nuotrauka (popierinėje ir skaitmeninėje laikmenoje).</li>
<li style="text-align: justify;">jeigu vandens apskaitos šulinys bei nuotekų šulinys / tinklas yra nutiestas prie žemės sklypo ribos ir Klientas pasiklojo vandentiekio įvadą ir/ar nuotekų išvadą savo žemės sklypo ribose, kontrolinė geodezinė nuotrauka (popierinėje ir skaitmeninėje laikmenoje) yra <strong>neprivaloma</strong> (tik rekomenduojama).</li>
</ul>
</li>
</ul>
<div style="text-align: justify;">Šalto vandens apskaitos prietaisą, pateikus prašymą raštu, nemokamai išduoda ir/arba įrengia UAB „Šiaulių vandenys“ (Klientų aptarnavimo tarnyba, Vytauto g. 103,; tel.: (8 41) 59 22 62; 8 615 02 984, 8 615 02 985).</div>
<div style="text-align: justify;"> </div>
<div style="text-align: justify;">Atkreipiame gyventojų dėmesį, kad galima sudaryti ir laikinąją vandens tiekimo ir/ar nuotekų tvarkymo sutartį, kol bus tvarkomi aukščiau nurodyti dokumentai (pažymėti 1, 2 punktuose), reikalingi nuolatinei sutarčiai sudaryti. Sudarius paslaugų tiekimo sutartį, Bendrovės atstovai atidarys įvadinę vandentiekio sklendę ir/ar nuims aklę nuo nuotekų išvado.</div>
<div style="text-align: justify;"> </div>
<div style="text-align: justify;">Pažymime, kad <strong>už vartotojams priklausančių vandentiekio įvaduose esančio geriamojo vandens saugą ir kokybę atsako patys vartotojai. Todėl prieš pradedant vartoti geriamąjį vandenį, Bendrovė rekomenduoja pasitikrinti vandens kokybę įvade, atliekant geriamojo vandens laboratorinius tyrimus.</strong> Tokius tyrimus gali atlikti UAB „Šiaulių vandenys“ Vandens tyrimų laboratorija (Birutės g. 39A (III a.), tel.: (8 41) 59 65 93; 8 682 24 292) ar bet kuri kita laboratorija, teikianti tokias paslaugas.</div>
<br />
<div style="text-align: justify;">Daugiau informacijos sutarčių sudarymo klausimais suteiks <strong>Klientų aptarnavimo tarnyba tel.</strong> <strong>(8 41) 59 22 62.</strong></div>