<div style="text-align: justify;">2015 m. tradiciniame Lietuvos pramoninkų organizuojamame konkurse „Lietuvos metų gaminys 2015“ aukso medaliu įvertinta UAB „Šiaulių vandenys“ įdiegta Energijos naudojimo vadybos sistema, atitinkanti ISO 50001:2011 (LST EN ISO 50001:2011) standarto reikalavimus.</div>
<div style="text-align: justify;"> </div>
<div style="text-align: justify;">2015 m. kasmetiniame Lietuvos pramonininkų konfederacijos renginyje UAB „Šiaulių vandenys“ pripažinta sėkmingai vystanti veiklą ir apdovanota konkurso „Sėkmingai dirbanti įmonė 2015“ prizu didelių įmonių grupėje.</div>
<div style="text-align: justify;"> </div>
<div style="text-align: justify;">2015 m. Socialinės apsaugos ir darbo ministerija Nacionalinio atsakingo verslo apdovanojimuose UAB „Šiaulių vandenys“ įvertino sertifikatu „Metų aplinkosaugos įmonė 2014“ didelių įmonių grupėje už progresyvius atliekų tvarkymo sprendimus ir gyventojų ekologinės savimonės ugdymą. Renginį organizuoja Socialinės apsaugos ir darbo ministerija kartu su Ūkio bei Aplinkos ministerijomis bei socialiniais partneriais.</div>
<div style="text-align: justify;"> </div>
<div style="text-align: justify;">2015 m. konkurse „Pasiekimai aplinkosaugoje 2014“ bendrovė įvertinta prizu nominacijoje „Palankiausias aplinkai procesas“ už įdiegtą aplinkai palankų technologinį procesą – maisto ir riebalų atskirtuvų turinio atliekų tvarkymo technologinius pajėgumus. Konkurso organizatoriai – Lietuvos Respublikos Aplinkos ministerija, Lietuvos pramonininkų konfederacija, VšĮ „Aplinkos vadybos ir audito institutas“ ir Inžinerinės ekologijos asociacija.</div>
<div style="text-align: justify;"> </div>
<div style="text-align: justify;">2015 m. verslo pasiekimų parodoje „Šiauliai 2015“ UAB „Šiaulių vandenys“ apdovanota  „Originaliausio stendo“ prizu. Šioje parodoje bendrovė pristatė vandentiekiu tiekiamą geriamąjį vandenį. Parodos metu buvo akcentuojama, kad moderniose Birutės ir Lepšių vandenvietėse išgautas ir paruoštas bei gyventojams vandentiekiu tiekiamas požeminis geriamasis vanduo yra kokybiškas bei saugus vartoti.</div>