<div class="pjustify" style="text-align: justify;">Nuo šiol UAB „Šiaulių vandenys“ klientai gali užsisakyti bendrovės <a href="uploads/Veikla/Papildomai_teikiamos_paslaugos_internete.pdf" target="_blank">teikiamas papildomas paslaugas</a> ir už jas atsiskaityti elektroniniu būdu. Tokia galimybė įdiegta bendrovės elektroninių sąskaitų sistemoje - EDS savitarnoje.<br /><br /></div>
<div class="pjustify" style="text-align: justify;">Bendrovė savo klientams siūlo geriamojo vandens, paviršinio vandens ir nuotekų laboratorinių tyrimų, vandentiekio ir nuotakyno tinklų priežiūros paslaugas (įvado ar išvado uždarymas, atidarymas, užaklinimas; nuotekų tinklų atkišimas; vandentiekio tinklo chloravimas, kt.), vandens skaitiklių įrengimo, keitimo, patikros bei plombavimo paslaugas.<br /><br /></div>
<div class="pjustify" style="text-align: justify;">Klientai, norėdami užsisakyti UAB „Šiaulių vandenys“ teikiamas paslaugas, turi prisijungti prie bendrovės interneto puslapyje (<a href="http://www.siauliuvandenys.lt/" target="_self">www.siauliuvandenys.lt</a>) integruotos elektroninių sąskaitų sistemos adresu <a href="http://esaskaitos.siauliuvandenys.lt/" target="_self">http://esaskaitos.siauliuvandenys.lt/</a>. Prisijungus prie sistemos, teikiamų paslaugų sąrašą rasite „Paslaugų kataloge“. Pasirinkus pageidaujamą paslaugą, elektroniniu paštu gausite išankstinę sąskaitą, kurią apmokėjus, užsakymas bus pradėtas vykdyti. Tai paprastas, patogus ir saugus būdas užsisakyti reikalingas paslaugas bei už jas sumokėti.<br /><br /></div>
<div class="pjustify" style="text-align: justify;">Bendrovės klientai, dar nesantys šios sistemos vartotojai, dėl prisijungimo slaptažodžio turėtų kreiptis į UAB „Šiaulių vandenys“ Abonentų aptarnavimo ir pardavimo departamentą tel. (8 41) 592 262. Slaptažodis bus pateiktas klientui patogiu būdu, kurį bus galima pasikeisti pirmą kartą prisijungus prie sistemos.</div>