<div style="text-align: justify;">Pradėjus klaidingai interpretuoti UAB „Šiaulių vandenys“ 2019 m. birželio 11 d. išplatintą pranešimą <em>„UAB „Šiaulių vandenys“:  įmonės privalės atjungti nuosavus vandens gręžinius“</em>, bendrovė patikslina, jog prisijungus prie miesto vandentiekio tinklų, gyventojai ir toliau galės naudotis savo šulinių ar gręžinių vandeniu – šuliniai ar gręžiniai nebus uždarinėjami. Tačiau gyventojams išlieka prievolė jungtis prie centralizuotos vandentiekio ir nuotekų tvarkymo infrastruktūros, jeigu atsakingų institucijų bus nustatyta, kad asmens (gyventojo) vykdomas individualus geriamojo vandens išgavimas neatitinka teisės aktuose nustatytų geriamojo vandens išgavimo reikalavimų <em>(Lietuvos Respublikos geriamojo vandens tiekimo ir nuotekų tvarkymo įstatymo 23 straipsnio 2 dalies 4 punktas)</em>.</div>
<div style="text-align: justify;"> </div>
<div style="text-align: justify;">UAB „Šiaulių vandenys“ privalo vykdyti įstatymus ir geranoriškai ragina gyventojus jungtis prie centralizuotos vandentiekio ir nuotekų tvarkymo sistemos ir vartoti sveiką, kokybišką geriamąjį vandenį, o vartojantiems šulinio ar gręžinio vandenį, primena, jog būtina periodiškai pasitikrinti jo kokybę.</div>
<br /><br /><br />