<div class="pjustify" style="text-align: justify;">Birželio 7 d. Šiaulių nuotekų valykloje vyko Šiaulių miesto savivaldybės tarybos Miesto ūkio ir plėtros komiteto išvažiuojamasis posėdis.<br /><br /></div>
<div class="pjustify" style="text-align: justify;">Tarybos nariai apžiūrėjo nuotekų valyklą ir dumblo apdorojimo įrenginius. Bendrovės vadovai pristatė pagrindinės veiklos rodiklius, įgyvendintus vandentvarkos infrastruktūros projektus, kurie buvo finansuojami pagal 2007-2013 m. Europos Sąjungos Sanglaudos skatinimo veiksmų programą, pasiektus projektų rodiklius.<br /><br /></div>
<div class="pjustify" style="text-align: justify;">Posėdyje su Tarybos nariais aptartos vandentvarkos ūkio problemos. Diskutuota apie galutinio apdoroto dumblo tvarkymo galimybes bei perspektyvas, apie senojo dumblo tvarkymo būtinybę. Bendrovė pasidžiaugė, kad pajudėjo susidėvėjusių vandentiekio ir nuotekų tinklų rekonstravimo bei paviršinių nuotekų sistemos tvarkymo problemos. Šiuos darbus planuojama vykdyti jau kitais metais, investuojant 2014-2020 m. Europos Sąjungos struktūrinių fondų veiksmų programos lėšas.<br /><br /></div>
<div class="pjustify" style="text-align: justify;">Bendrovė atkreipė dėmesį, kad vandens vartojimas iš privačių įmonių ir gyventojų gręžinių lemia mažesnius geriamojo vandens pardavimus. Miesto pramonės įmonės suvartoja tik iki 7 proc. vandens. Įmonės veiklos sąnaudas augina ir didėjantys mokesčiai, nepriklausantys nuo bendrovės.</div>