<div class="pjustify" style="text-align: justify;">Gyventojai sąskaitas už vandens paslaugas gauna iki kiekvieno mėnesio 10 d. ir jas turi apmokėti ne vėliau kaip iki mėnesio paskutinės kalendorinės dienos. Jei gyventojas nustatytu laiku neatsiskaito už suvartotą vandenį ir suteiktas nuotekų tvarkymo paslaugas, įskaitant pardavimo kainą, delspinigiai pradedami skaičiuoti nuo pirmos kito mėnesio dienos. Už kiekvieną pavėluotą dieną yra paskaičiuojami 0,02 (dviejų šimtųjų) procento dydžio delspinigiai nuo laiku nesumokėtos sumos iki tol, kol sąskaita yra apmokama. Delspinigių sąskaitos yra atskiros ir siunčiamos su sąskaitomis už vandens paslaugas.</div>
<div class="pjustify" style="text-align: justify;"><br />Jei sąskaitos už vandenį yra apmokamos laiku ir nėra įsiskolinimo, delspinigiai neskaičiuojami. Taip pat delspinigiai neskaičiuojami savivaldybės sprendimais pripažintoms socialiai remtinoms šeimoms ir socialiai remtiniems vienišiems asmenims.</div>
<div class="pjustify" style="text-align: justify;"><br />Delspinigių skaičiavimas yra viena iš prevencinių priemonių, skatinančių laiku apmokėti sąskaitas.</div>
<div class="pjustify" style="text-align: justify;"><br />Delspinigiai skaičiuojami vadovaujantis Lietuvos Respublikos Vyriausybės 2007 m. sausio 31 d. nutarimu Nr. 127 patvirtintu „Atsiskaitymo už pateiktą geriamąjį vandenį ir suteiktas nuotekų tvarkymo paslaugas tvarkos aprašu“ (Žin., 2007, Nr. 17-637, aktuali redakcija) ir kitais teisės aktais.</div>