<div style="text-align: justify;">Balandžio 16 d. apdovanoti moksleivių fotografijų konkurso „Vandens ženklai“ I etapo nugalėtojai. Konkurso organizatoriai UAB „Šiaulių vandenys“ ir Šiaulių miesto savivaldybės administracijos Švietimo, kultūros ir sporto departamento Švietimo skyrius.</div>
<div style="text-align: justify;"> </div>
<div style="text-align: justify;">Šiuo konkursu siekiama ugdyti moksleivių aplinkosaugines nuostatas, diegti ekologinę kultūrą, atkreipti dėmesį į vandenį kaip gamtos vertybę, kurią privalome saugoti ir tausoti.</div>
<div style="text-align: justify;"> </div>
<div style="text-align: justify;">Konkursas organizuojamas dviem etapais, dvejose amžiaus grupėse: I grupė - mokiniai iki 12 metų, II grupė - mokiniai nuo 13 iki 18 metų.</div>
<div style="text-align: justify;"> </div>
<div style="text-align: justify;">I etapui gauti 28 darbai – pavienės fotografijos arba 2-5 nuotraukų ciklai: I amžiaus grupėje - 11 darbų, II amžiaus grupėje – 17.</div>
<div style="text-align: justify;"> </div>
<div style="text-align: justify;">I etapo konkurso komisija, kurią sudarė du atstovai iš Šiaulių miesto savivaldybės administracijos Švietimo, kultūros ir sporto departamento Švietimo skyriaus, profesionalus fotografas bei du UAB „Šiaulių vandenys“ atstovai, įvertinusi gautus darbus, išrinko laureatus. Visi nugalėtojai įvertinti UAB „Šiaulių vandenys“ ir Šiaulių miesto savivaldybės administracijos Švietimo, kultūros ir sporto departamento Švietimo skyriaus diplomais bei dovanomis. Padėkos ir atminimo dovanėlės įteiktos ir mokinius paruošusiems mokytojams.</div>
<p><strong>I grupės nugalėtojai:</strong></p>
<div style="text-align: justify;">I vieta – Rokas Šiškus, 12 m., Šiaulių logopedinė mokykla, 5A klasės moksleivis. Mokytoja Daina Valiūnaitė. </div>
<div style="text-align: justify;">II vieta – Orestas Balčiūnas, 10 m., „Romuvos“ progimnazija, 4C klasės moksleivis. Mokytoja Daiva Popovienė. </div>
<div style="text-align: justify;">III vieta – Dainius Mykolas Varčiūnas, 8 m., Gytarių progimnazija, 2B klasės moksleivis. Mokytoja Daina Valiūnaitė.</div>
<p><strong>II grupės nugalėtojai:</strong></p>
<div style="text-align: justify;">I vieta – Aneta Jakubonytė, 17 m., Sauliaus Sondeckio menų gimnazija, III gimnazijos klasės moksleivė. Mokytoja Vilija Lesauskienė. </div>
<div style="text-align: justify;">II vieta – Modestas Mažonas, 18 m., Sauliaus Sondeckio menų gimnazija, IV gimnazijos klasės moksleivis. Mokytoja Vilija Lesauskienė. </div>
<div style="text-align: justify;">III vieta – Urtė Augustinavičiūtė, 16 m., Sauliaus Sondeckio menų gimnazija, II gimnazijos klasės moksleivė. Mokytoja Vilija Lesauskienė.</div>
<div style="text-align: justify;"> </div>
<div style="text-align: justify;">II etapui - šalies konkursui - kurį organizuoja Lietuvos vandens tiekėjų asociacija ir Lietuvos mokinių neformaliojo švietimo centras, išsiųsti šio konkurso abiejų grupių pirmųjų vietų nugalėtojų darbai, t.y. Roko Šiškaus ir Anetos Jakubonytės fotografijos. Šalies konkurso nugalėtojų apdovanojimas vyks gegužės 24 d. Vilniuje.</div>