<p style="text-align: justify;">UAB „Šiaulių vandenys“ primena, kad karantino laikotarpiu klientus aptarnauja tik nuotoliniu būdu.</p>
<p style="text-align: justify;"><strong>Aktualiais klausimais prašome kreiptis ir konsultuotis Klientų aptarnavimo tarnyboje tel. (8 41) 59 22 62 arba el. paštu aptarnavimas@siauliuvandenys.lt</strong>. Bus suteikta informacija dėl sutarties sudarymo, pasikeitus objekto savininkui, dėl prašymo sudaryti sutartį naujam objektui ir visais kitais klausimais.</p>
<p style="text-align: justify;">Taip pat UAB „Šiaulių vandenys“ primena, kad daugelį klausimų galima išspręsti prisijungus prie bendrovės savitarnos svetainės <a href="http://esaskaitos.siauliuvandenys.lt/" target="_blank">http://esaskaitos.siauliuvandenys.lt/</a>. Šioje sistemoje klientai gali deklaruoti skaitiklių rodmenis, taip pat peržiūrėti naujausią ir praėjusių laikotarpių sąskaitas. Dominančios informacijos galima rasti bendrovės interneto svetainėje <a href="https://www.siauliuvandenys.lt/" target="_blank">www.siauliuvandenys.lt</a>.</p>
<p style="text-align: justify;"><strong>Šiuo metu UAB „Šiaulių vandenys“ tik dalinai teikia kai kurias papildomas paslaugas.</strong> Pagal sutartis yra išvežamos nuotekos, šalto vandens skaitikliai keičiami tik objektuose, kuriuose nereikia tiesiogiai kontaktuoti su klientais.</p>
<p style="text-align: justify;">Bendrovės laboratorija neima vandens bei nuotekų mėginių tyrimams klientų patalpose, tačiau užsiregistravus mėginius saugiu būdu gali pristatyti patys klientai. <strong>Vandens tyrimų laboratorijos geriamojo vandens tyrimų padalinyje (Birutės g. 39A) registracija vykdoma tel. (8 41) 59 65 93 ir 8 616 53 825, nuotekų tyrimų padalinyje – tel. 8 615 02 970.</strong> Registruojantis bus sutartas laikas, kaip ir kada galima saugiai pristatyti geriamojo vandens ar nuotekų mėginius.</p>
<p style="text-align: justify;"><strong>Vandentiekio ir nuotekų tinklų projektų derinimas vyksta nuotoliniu būdu.</strong> Dėl projektavimo klausimų prašome kreiptis tel. (8 41) 59 22 65, el. paštu eugenija.s@siauliuvandenys.lt arba vita.s@siauliuvandenys.lt. Prašymus prisijungimo sąlygoms gauti (su visais reikalingais dokumentais) siųsti el. paštu office@siauliuvandenys.lt. Konsultacija dėl prisijungimo sąlygų išdavimo, prisijungimo prie vandentiekio ir nuotekų tinklų bei kitais klausimais vykdoma tel. 8 615 02 885 ir el. paštu kristina.an@siauliuvandenys.lt.</p>
<p style="text-align: justify;"><strong>Bendrovės administracija su interesantais taip pat bendrauja tik nuotoliniu būdu.</strong> Prašome kreiptis tel. (8 41) 52 55 50 arba el. paštu office@siauliuvandenys.lt.</p>
<p style="text-align: justify;">Atsiprašome už nepatogumus. Saugokime vieni kitus ir būkime sveiki!</p>