<div style="text-align: justify;">Šiauliuose bus rekonstruota dar 10,61 km vandentiekio ir nuotekų tinklų. Tokia galimybė atsirado UAB „Šiaulių vandenys“ viešojo darbų pirkimo konkurso metu pavykus sutaupyti projekto „Vandentiekio ir nuotekų tinklų rekonstravimas Šiaulių mieste“ lėšų. Bendrovė turėjo galimybę paskelbti dar vieną konkursą ir įgyvendinti daugiau darbų.</div>
<div style="text-align: justify;"> </div>
<div style="text-align: justify;">Šiems papildomiems to paties projekto darbams vykdyti 2018 m. balandžio 18 d. UAB „Šiaulių vandenys“ pasirašė rangos sutartį su Danijos kompanija Per Aarsleff A/S. Pagal šią sutartį per 18 mėn. bus rekonstruota 2,72 km vandentiekio tinklų Baisogalos, Gegužių, Pavasario, Spindulio, Stumbro, Šeduvos, Žvejų sk. ir 7,89 km nuotekų tinklų J.Basanavičiaus, Ežero, Dainų, Dobilo, Dvaro, Gardino, Gegužių, Gluosnių, Lyros, Marijampolės, Pakruojo, Pramonės, Putinų, Rasos, Vaidilutės, V.Vaitiekūno ir Žemaitės gatvių atkarpose. Rangovas rekonstrukcijos darbus atliks už 3,45 mln. Eur (be PVM).</div>
<div style="text-align: justify;"> </div>
<div style="text-align: justify;">Projektas finansuojamas Europos Sąjungos Sanglaudos fondo (50 proc.) ir UAB „Šiaulių vandenys“ lėšomis (50 proc.).</div>