<p style="text-align: justify;">Paviršinių nuotekų (lietaus) sistema nuosavybės teise priklauso Šiaulių miesto savivaldybei. 2015 m. gruodžio 28 d. Šiaulių miesto savivaldybės tarybos sprendimu Nr. T-356 UAB „Šiaulių vandenys“ buvo paskirta Šiaulių miesto teritorijos paviršinių nuotekų tvarkytoja.</p>
<p style="text-align: justify;">2018 m. spalio 4 d. Šiaulių miesto savivaldybės tarybos sprendimu Nr. T-346 patvirtintas „Šiaulių miesto paviršinių nuotekų tvarkymo infrastruktūros plėtros specialusis planas“.</p>
<p style="text-align: justify;"><strong>Paviršinių nuotekų tvarkymo sistemą sudaro lietaus surinkimo grotelės, šuliniai, tinklai, paviršinių nuotekų valyklos ir išleistuvai.</strong></p>
<p style="text-align: justify;">UAB „Šiaulių vandenys“ eksploatuoja 262,6 km paviršinių nuotekų tinklų, iš jų 94,08 km valdo nuosavybės teise.</p>
<p style="text-align: justify;">Miesto teritorijoje paviršinės nuotekos tvarkomos centralizuotai ir decentralizuotai. Centralizuotai paviršinės nuotekos surenkamos nuo 1701 ha teritorijos, decentralizuotai – nuo 6409 ha. Decentralizuotai paviršinės nuotekos tvarkomos įmonių teritorijose: surinktas lietaus vanduo pirmiausia išvalomas individualiose nuotekų tvarkymo sistemose ir tik tada išleidžiamas į centralizuotą sistemą.</p>
<p style="text-align: justify;">Bendrovė eksploatuoja keturias paviršinių nuotekų valyklas (K. Kalinausko g.,  dvi Pramoninio parko teritorijoje ir Vilniaus g. (naftos produktų skirtuvas). Nuosavybės teise UAB „Šiaulių vandenys“ priklauso dvi valyklos – Vilniaus g. ir viena Pramoniniame parke.</p>
<p style="text-align: justify;">Metinis paviršinių nuotekų valymo įrenginių debitas – 1216,2 tūkst. kub. m. Projektiniai paviršinių nuotekų išvalymo rodikliai: naftos – iki 5 mg/l (K. Kalinausko g. valykloje – naftos iki 1 mg/l), suspenduotų medžiagų – 30 mg/l.</p>
<p style="text-align: justify;">Centralizuotai surinktas paviršinis vanduo nuo netaršių objektų (nuo stogų, pėsčiųjų takų ar parkų), kurio nereikia valyti ir paviršinis vanduo, išvalytas nuotekų valymo įrenginiuose, per 104 mieste esančius išleistuvus išleidžiamas į atvirus vandens telkinius – Vijolės, Kulpės, Šiladžio ir Švendrelio upes, Talkšos, Ginkūnų, Rėkyvos ežerus ir Prūdelio tvenkinį.</p>
<p style="text-align: justify;">Paviršinių nuotekų sistemą būtina reguliariai prižiūrėti ir valyti, kad grioviuose nesikauptų sąnašos, neaugtų žolės ir krūmai, nepakiltų vandens lygis ir neužlietų grioviuose esančių vandens išleidėjų.</p>
<p style="text-align: justify;">Nuo paviršinių nuotekų sistemos priežiūros priklauso miesto gatvių būklė, transporto eismo sąlygos liūčių ir polaidžio metu, vandens telkinių ekologinė pusiausvyra.</p>