<div class="pjustify" style="text-align: justify;">Naujasis Šiaulių miesto savivaldybės administracijos direktorius Antanas Bartulis kartu su ekonomikos ir investicijų skyriaus vedėja Kristina Šmidtiene, Strateginės plėtros ir ekonomikos departamento direktore Vaida Kalasevičiene bei Urbanistinės plėtros ir ūkio departamento Miesto ūkio ir aplinkos skyriaus vedėja Egle Bružiene kovo 31 d. lankėsi UAB „Šiaulių vandenys“.<br /><br /></div>
<div class="pjustify" style="text-align: justify;">Šiame susitikime bendrovės vadovai savivaldybės atstovams pristatė įmonės veiklą, įgyvendintus vandentvarkos infrastruktūros projektus, pasiektus rezultatus bei planuojamas investicijas mieste. Taip pat buvo aptartos vis dar tebesprendžiamos problemos, susijusios su apdoroto (džiovinto) dumblo galutiniu sutvarkymu bei skysto dumblo utilizavimu senuose dumblo baseinuose. Bendrovės vadovai atkreipė dėmesį į poreikį rekonstruoti susidėvėjusius vandentiekio ir nuotekų tinklus, taip pat į vis mažėjančią vandens realizaciją miesto pramonės įmonėse. Apžvelgus miesto vandentvarkos ūkio situaciją, diskutuota apie minėtų problemų sprendimų galimybes.</div>