<p style="text-align: justify;">Spalio 10 d. UAB „Šiaulių vandenys“ kredito biuras „Creditinfo“ suteikė gerą mokumą pažymintį sertifikatą „Stipriausi Lietuvoje“, kuris liudija, kad bendrovė yra finansiškai stipri, turi gerą kredito istoriją, yra patikima ir tokia išliks ateinančius 12 mėnesių. Taip pat sertifikatas patvirtina, kad įmonė suderina palankius finansinius rezultatus su gera kredito istorija, gerbia verslo partnerius, geba ir nori gerinti atsiskaitymo kultūrą.</p>
<p style="text-align: justify;">Sertifikato steigėjas kredito biuras „Creditinfo“, atrinkdamas stipriausias ir patikimas įmones, vertina daugybę kintamųjų, remiasi griežtais vertinimo kriterijais ir pasitelkia pažangius elgsenos prognozavimo metodus. Tokia atranka padeda šalies įmonėms stiprinti pasitikėjimą jomis Lietuvoje ir užsienyje. Kaip teigia „Creditinfo“, sertifikatas - tai įrankis, skirtas išlaikyti patikimo partnerio įvaizdį, pabrėžti konkurencinį pranašumą bei sustiprinti savo, kaip patikimo darbdavio poziciją.</p>