<div class="pjustify" style="text-align: justify;">UAB „Šiaulių vandenys“ daugiabučių namų butuose ir privačiuose namuose vykdo įrengtų šalto geriamojo vandens apskaitos prietaisų, kurie nuosavybės teise priklauso bendrovei, metrologinę patikrą ir sustojusių, sugedusių vandens skaitiklių keitimą. Vadovaujantis Lietuvos Respublikos ūkio ministro 2014 m. rugpjūčio 1 d. patvirtintu įsakymu Nr. 4-523 „Dėl teisinei metrologijai priskirtų matavimo priemonių grupių sąrašo ir laiko intervalų tarp periodinių patikrų sąrašo patvirtinimo", daugiabučių namų butuose ir privačiuose namuose įrengti šalto vandens skaitikliai yra keičiami kas 6 metai. Vykdant šalto geriamojo vandens apskaitos prietaisų keitimą pagal bendrovės patvirtintą grafiką, apskaitos prietaisai keičiami metrologiškai patikrintais ir užplombuojami bendrovės lėšomis.</div>
<div class="pjustify" style="text-align: justify;"><br />Jei šalto vandens skaitiklis sugedo (sustojo skaičiavimo mechanizmas, įstrigo sparnuotė), būtina nedelsiant pranešti UAB „Šiaulių vandenys“ Klientų aptarnavimo tarnybai tel. (8 41) 59 22 62. Bendrovė prietaisą pakeičia metrologiškai patikrintu savo lėšomis per 5 darbo dienas.</div>