<div style="text-align: justify;">Modernūs <strong>Šiaulių dumblo apdorojimo įrenginiai</strong> buvo pastatyti 2012 m. nuotekų valyklos teritorijoje (Jurgeliškių k. 5, Šiaulių r.).</div>
<div style="text-align: justify;"><em><br /></em><strong>Dumblo apdorojimo įrenginių technologiją sudaro šios pagrindinės grandys:</strong></div>
<div style="text-align: justify;"><br />1. Dumblo pūdymas.<br />2. Pūdyto dumblo sausinimas.<br />3. Dumblo džiovinimas.<br />4. Energijos gamyba kogeneracinėje šilumos ir elektros energijos jėgainėje. </div>
<div style="text-align: justify;"> </div>
<div style="text-align: justify;">Kogeneracinė šilumos ir elektros energijos jėgainė gali dirbti naudodama biodujas, tačiau jų pritrūkus, agregatus galima perjungti ir deginti gamtines dujas.</div>
<div style="text-align: justify;"> </div>
<div style="text-align: justify;">Dumblo apdorojimo <a href="uploads/Veikla/Dumblo%20apdorojimo%20shema.pdf" target="_blank">schema</a>.</div>
<div style="text-align: justify;"><em><em><br /></em></em><strong>Pasiekti rodikliai, apdorojant (pūdant) dumblą:</strong><em><em><em> <em><em><em><em><br /><br /></em></em></em></em></em></em></em>
<table border="0">
<tbody>
<tr><th style="text-align: left;"><strong>Rodiklis</strong></th><th><strong>Mato vnt.</strong></th><th><strong>2019</strong></th><th><strong>2020</strong></th></tr>
<tr>
<td>Apdorota nuotekų dumblo</td>
<td>tūkst. kub. m</td>
<td> 225,4</td>
<td> 215,26</td>
</tr>
<tr>
<td>Išgauta biodujų, apdorojant nuotekų dumblą</td>
<td>tūkst. kub. m</td>
<td> 949,5</td>
<td> 905,4</td>
</tr>
<tr>
<td>Sutvarkyta dumblo (susidarė džiovinto dumblo granulių)</td>
<td>t SM</td>
<td>2052,8*</td>
<td>1740,4</td>
</tr>
</tbody>
</table>
<em><em><em><br /></em></em></em></div>
<div style="text-align: justify;">Dėl pramonės įmonių išleidžiamos taršos, nuotekų valykloje susidarančiame dumble randama sunkiųjų metalų, todėl po pūdymo ir džiovinimo jis netinkamas nei tręšti, nei miškininkystėje, nei rekultivuoti (dėl šios priežasties dumblas priskiriamas III užterštumo kategorijai). Galutiniam taršaus dumblo sutvarkymui turi būti taikomos kitos alternatyvos, kaip deginimas.</div>
<div style="text-align: justify;"> </div>
<div style="text-align: justify;">Nuo 2020 m. vasario mėnesio nuotekų valymo dumblo apdorojimo procese susidarantis džiovintas dumblas yra perduodamas AB „Akmenės cementas“. Gamykla džiovinto dumblo granules degina kaip alternatyvų kurą ir šilumos energiją bei pelenus panaudoja cemento gamybai. Taip apdoroto džiovinto dumblo problema išsprendžiama maksimaliai, nepaliekant jokių atliekų ir neteršiant aplinkos. </div>
<div style="text-align: justify;"> </div>
<div style="text-align: justify;">*2019 m. išdžiovintas dumblas buvo pakuojamas į maišus ir sandėliuojamas laikinoje sandėliavimo aikštelėje. </div>
<div style="text-align: justify;"> </div>
<div style="text-align: justify;"><strong><strong>Pasiekti rodikliai, d</strong>eginant dujas kogeneracinėje šilumos ir elektros energijos jėgainėje:</strong><em><em><em> <br /><br /></em></em></em>
<table border="0">
<tbody>
<tr><th><strong>Rodiklis</strong></th><th><strong>Mato vnt.</strong></th><th><strong>2019</strong></th><th><strong>2020</strong></th></tr>
<tr>
<td>Sunaudota biodujų</td>
<td>MWh</td>
<td>11054,3</td>
<td>10760,1</td>
</tr>
<tr>
<td style="padding-left: 30px;">iš jų Šiaulių regiono nepavojingų atliekų sąvartyne išgautų biodujų</td>
<td>MWh</td>
<td>5784,6</td>
<td>5735,3</td>
</tr>
<tr>
<td>Sunaudota gamtinių dujų</td>
<td>MWh</td>
<td>3894,9</td>
<td>3989,6</td>
</tr>
<tr>
<td>Pagaminta šilumos energijos</td>
<td>MWh</td>
<td>7153,9</td>
<td>7214,7</td>
</tr>
<tr>
<td>Pagaminta elektros energijos</td>
<td>MWh</td>
<td>4001,5</td>
<td>3972,9</td>
</tr>
</tbody>
</table>
</div>
<div style="text-align: justify;"> </div>
<div style="text-align: justify;">Nuotekų valymo ir dumblo apdorojimo įrenginių technologinis procesas yra automatizuotas. Procesai stebimi ir kontroliuojami nuotekų valyklos dispečerinėje. Automatizuota sistema užtikrina patikimą ir saugų įrenginių darbą bei padeda išvegti žmogaus klaidų.</div>