<div class="pjustify" style="text-align: justify;">Tenka pripažinti, kad yra nesąžiningų vartotojų, kurie nepraneša apie sugedusius vandens skaitiklius, tyčia juos sugadina ir naudoja vandenį. Lietuvos Respublikos administracinių nusižengimų kodekso 332 ir 589 str. numato administracinę nuobaudą už tyčinį vandens apskaitos mazgų ar jų dalių sunaikinimą, sugadinimą.</div>
<div class="pjustify" style="text-align: justify;"><br />Mechaniškai pažeidus, sugadinus šalto vandens skaitiklį, plombą, vartotojas turi nedelsiant pranešti UAB „Šiaulių vandenys“ Klientų aptarnavimo tarnybai tel. (8 41) 59 22 62.</div>
<div class="pjustify" style="text-align: justify;"><br />Vadovaujantis vandentvarkos ūkį reglamentuojančiais teisės aktais, nuo tos dienos, kai kontrolierius užfiksuoja skaitiklių pažeidimą, sunaudoto geriamojo vandens kiekis nustatomas skaičiuojant, kad vanduo tekėjo 0,35 (trisdešimt penkių šimtųjų) metro per sekundę greičiu 24 valandas per parą per visą nustatyto pažeidimo laikotarpį. Jeigu pažeidimo laikotarpio nustatyti neįmanoma, sunaudoto geriamojo vandens kiekis apskaičiuojamas ne ilgesniam kaip vieno mėnesio laikotarpiui.</div>