<p style="text-align: justify;">Projektas vykdomas vadovaujantis „Šiaulių miesto vandens tiekimo ir nuotekų tvarkymo infrastruktūros plėtros specialiuoju planu“ (toliau – Specialusis planas), kurio keitimą 2017 m. liepos 27 d. sprendimu T-290 patvirtino Šiaulių miesto savivaldybės taryba ir pripažino jį Šiaulių miesto savivaldybės bendrojo plano sudedamąja dalimi.</p>
<p style="text-align: justify;"><strong>Projekto tikslas</strong> – užtikrinti viešai tiekiamo tinkamos kokybės geriamojo vandens ir tvarkomų nuotekų paslaugų plėtrą ir prieinamumą vartotojams Šiaulių mieste.</p>
<p style="text-align: justify;"><strong>Projekto sudėtis ir lėšos</strong></p>
<p style="text-align: justify;">Pagal Specialųjį planą 2020 m. vandentiekio ir nuotekų tinklai išplėtoti Lieporių–Šventupio gyvenamojo rajono dalyje – <strong>Žiemgalių, Kalniškių, Lietuvininkų, Sembos, Aisčių ir Tyravos gatvėse</strong>. Šiaulių miesto savivaldybei pritarus, UAB „Šiaulių vandenys“ šį projektą vykdė savomis lėšomis ir iš uždirbto pelno. Darbų vertė – 1,119 mln. eurų (be PVM). Darbus vykdė UAB „SROS“.</p>