<p style="text-align: justify;">AB „Panevėžio statybos trestas“, vykdanti projekto „Vandentiekio ir nuotekų tinklų rekonstravimas Šiaulių mieste“ statybos darbus, informuoja gyventojus, kokiose gatvėse dirbs artimiausias tris savaites.</p>
<p style="text-align: justify;">S. Šalkauskio gatvėje šiuo metu yra rekonstruota dalis nuotekų vamzdyno ir jo šulinių. Toliau bus vykdomi nuotekų vamzdynų rekonstravimo darbai ir atstatoma laikina paviršių danga. Šie darbai tęsis ir jų pabaiga numatoma rugsėjo mėnesio antroje pusėje. Atlikus nuotekų tinklų diagnostiką, bus galutinai atstatomi paviršiai ir dangos. Galutinai darbus planuojama baigti iki lapkričio 30 d.</p>
<p style="text-align: justify;">Vilniaus g. pėsčiųjų bulvare magistralinių vandentiekio ir nuotekų vamzdynų rekonstravimo darbai yra pilnai atlikti, šiuo metu vykdomi baigiamieji vandentiekio atšakų iki pastatų pakeitimo darbai. Rangovui liko atlikti 8 vnt. vandentiekio atšakų pakeitimo darbus, iš kurių 3 atšakos yra po laikinųjų lauko kavinių (Vilniau g. 183, 138 ir 167) statiniais, todėl šiuos laikinuosius statinius kavinių savininkai turės išmontuoti. Pasak AB „Panevėžio statybos trestas“ statybos darbų vadovo Andriaus Jėčiaus, šių atšakų pakeitimas nukeltas į darbų bulvare grafiko pabaigą, kad minimizuoti verslininkams paslaugų teikimo trukdžius vasaros sezono metu. Lygiagrečiai baigiamiesiems vamzdynų rekonstravimo darbams nuo rugpjūčio 13 d. pradėti plytelių dangos atstatymo darbai, kuriuos pilna apimtimi planuojama užbaigti kaip ir planuota iki lapkričio pabaigos. Dangos tvarkymo darbai numatomi vykdyti etapais: I-uoju etapu danga bus atstatoma nuo Vasario 16-osios g. iki Rūdės g., II-uoju – nuo Vasario 16-osios g. iki Tilžės g., III-uoju – nuo Rūdės g. iki Draugystės pr.</p>
<p style="text-align: justify;">Tęsiami vandentiekio tinklo Žalgirio ir Rėkyvos gatvių atkarpose rekonstrukcijos darbai. Šiaulių apskrities žydų bendruomenei pareiškus skundą dėl kasinėjimo darbų Šiaulių senųjų žydų kapinių teritorijoje vykdant esamo vandentiekio tinklo rekonstravimo darbus, vyksta techninio darbo projekto sprendinių keitimas ir derinimas, siekiant vandentiekio vamzdį iškelti iš kapinių teritorijos. Darbus planuojama atnaujinti rugsėjo mėnesį ir baigti lapkričio mėnesį.</p>
<p style="text-align: justify;">Tęsiami vandentiekio tinklo rekonstrukcijos darbai Kražių gatvėje. Likę dangų atstatymo apie naujai įrengtus vandentiekio šulinius darbai. Laikina gatvės danga, vykdytų darbų vietoje, bus atstatyta iki rugpjūčio 31 d., o galutinai asfalto danga atstatyta iki lapkričio 30 d.</p>
<p style="text-align: justify;">Tęsiami vandentiekio tinklo rekonstrukcijos darbai Aušros al. atkarpoje nuo Dvaro g. iki Žemaitės g. Taip pat bus rekonstruojama vandentiekio atkarpa Kaštonų alėjoje. Šiuos darbus numatyta užbaigti iki metų pabaigos. Bus vykdomi vandentiekio tinklo Aušros al. atkarpoje nuo J. Basanavičiaus g. iki S. Daukanto g. Pabaigus darbus minėtuose gatvėse darbai toliau planuojami Žemaitės g. atkarpoje nuo Vilniaus g. iki Maironio g., bei J. Basanavičiaus g. atkarpoje nuo Žemaitės g. iki J. Basanavičiaus g. 25. Darbus planuojami atlikti iki spalio 15 d.</p>
<p style="text-align: justify;">Sunkiomis sąlygomis tęsiami nuotekų tinklo Dvaro g. rekonstrukcijos darbai atkarpoje nuo Dvaro g. 88 iki Gluosnių g. ir Gluosnių gatvėje nuo Dvaro g. iki Varpo g. Pasak AB „Panevėžio statybos trestas“ statybos darbų vadovo Andriaus Jėčiaus, šioje atkarpoje nuotekų vamzdyno rekonstrukcija ypač sudėtinga, nes vamzdynai pakloti dideliame gylyje - iki 5 metrų, gausus gruntinis vanduo, dėl prastos esamų vamzdžių būklės vyksta avarijos ir griūtys. Stengiamasi dirbti, taip, kad netektų visiškai uždaryti eismo gatvėje. Jau rekonstruoto vamzdyno dalyje yra keičiami nuotekų šuliniai. Šiuo metu dirbama ir Gluosnių g. atkarpoje nuo Dvaro g. iki Varpo g.</p>
<p style="text-align: justify;">Atlikus rekonstravimo darbus Dvaro g., bus pradedami nuotekų tinklų rekonstrukcijos darbai S. Daukanto gatvės atkarpoje nuo Aušros al. iki Birutės g., Rūdės gatvės atkarpoje nuo Trakų g. iki Rūdės g. 8. bei Žemaitės g. atkarpoje nuo Aušros al. iki Vaidilutės g.</p>
<p style="text-align: justify;">Lukauskio g. nuotekų tinklas yra rekonstruotas, įrengta laikina gatvės danga, o galutinai gatvės asfalto danga bus atstatyta iki lapkričio 30 d.</p>
<p style="text-align: justify;">Gegužių g. nuotekų dalis vamzdyno rekonstruota, šiuo metu vykdomi senojo nuotekų tinklo perjungimo į rekonstruotąjį darbai, kurie tęsis iki rugpjūčio 24 d.</p>
<p style="text-align: justify;">Rangovo teigimu, iki rudens gatvės bus atstatomos pagal poreikį ir aplinkybes. Didesni dangų atstatymo darbai prasidės nuo rugsėjo-spalio mėnesio.</p>
<p style="text-align: justify;">Pasak A. Jėčiaus, rangovas taikosi prie mieste vykdomų statybos darbų ir kol rekonstruojama Tilžės gatvė nedirba pagrindinėse miesto gatvėse. Darbų planus kiek pakoreguoja ir dėl įvykusių vandentiekio ar nuotekų tinklų avarijų. Pavyzdžiui, anksčiau pradeda dirbti jau minėtoje Dvaro gatvėje.</p>
<p style="text-align: justify;">UAB „Šiaulių vandenys“ primena gyventojams, kad išsamesnės informacijos apie vandentiekio ir nuotekų tinklų rekonstrukcijos projektą, darbų grafikus galima rasti bendrovės interneto svetainėje <a href="paros-informacija/">http://www.siauliuvandenys.lt/paros-informacija/</a> ir <a href="vandentiekio-ir-nuoteku-tinklu-rekonstravimas-siauliu-mieste/">http://www.siauliuvandenys.lt/vandentiekio-ir-nuoteku-tinklu-rekonstravimas-siauliu-mieste/</a> .</p>
<p><em>UAB „Šiaulių vandenys“ ir AB „Panevėžio statybos trestas“ informacija</em> </p>