<div class="pjustify" style="text-align: justify;">Minint Lietuvos Persitvarkymo Sąjūdžio 30 metų sukaktį, Šiaulių turizmo informacijos centras Kovo 11-ąją organizavo ekskursiją – „SĄJŪDIS. LAISVO ŽODŽIO VEDAMI, ROKO LYDIMI“. Dalis šios ekskursijos buvo susijusi su UAB „Šiaulių vandenys“ vandentiekio bokštu, kuris liudija istorinį įvykį – būtent ant bokšto 1989 m. vasario 16 d. po ilgų okupacijos dešimtmečių pirmą kartą Šiauliuose vėl suplevėsavo trispalvė.</div>
<div class="pjustify" style="text-align: justify;"><br />Ekskursijos dalyviai buvo pakviesti į Vandentvarkos muziejų, kuriame prisiminimais apie Sąjūdžio veiklą dalijosi buvęs darbuotojas, aktyvus Šiaulių miesto ir 1988 m. spalio 31 d. įmonėje įkurtos darbuotojų Sąjūdžio grupės iniciatorius, Sąjūdžio fotometraštininkas, pirmosios Šiaulių miesto tarybos narys Romualdas Struoga.</div>
<div class="pjustify" style="text-align: justify;"><br />Čia pat lankytojai galėjo pavartyti pluoštelį Sąjūdžio laikmečio leidinių, kuriuos išsaugojo ekskursijos gidė Elona Limantienė, ir spausdinimo mašinėle parašyti sveikinimą Lietuvai.</div>