<div style="text-align: justify;">2005 m. Lietuvos Respublikos aplinkos ministerijos užsakymu buvo parengta Ventos - Lielupės upių baseino vandentvarkos ūkio investicijų plano įgyvendinimui skirta galimybių studija. Remdamasi šios studijos išvadomis, Šiaulių miesto savivaldybės taryba 2005 m. birželio 23 d. pritarė Ventos - Lielupės baseino investicijų programos I etapo projekte numatytoms investicijoms bei darbų apimčiai Šiaulių mieste.</div>
<div style="text-align: justify;"><br />2006 m. rugsėjo 5 d. Šiaulių miesto savivaldybės užsakymu ir lėšomis konkurso būdu parinktas rangovas, kuris parengė Medelyno ir Kalniuko gyvenamųjų namų rajono vandentiekio ir nuotekų tinklų, siurblinių bei šių kvartalų gyventojams supaprastintus vandentiekio įvadų ir nuotekų išvadų projektus. Darbus atliko UAB „Ekoprojektas“. Projektavimas baigtas 2008 m. gegužės mėnesį.</div>
<div style="text-align: justify;"><br />Šiaulių miesto savivaldybės 2007 m. rugsėjo 27 d. sprendimu Nr. T-321, UAB „Šiaulių vandenys“ perėmė vandentvarkos projekto Šiauliuose vykdytojo funkcijas.</div>
<div style="text-align: justify;"><br />2007 m. gruodžio 5 d. Lietuvos Respublikos aplinkos ministerija patvirtino laikinai finansuojamų preliminarių projektų, atitinkančių 2007-2013 m. Sanglaudos skatinimo veiksmų programos tikslus, sąrašą. Į šį sąrašą buvo įtrauktas vandens tiekimo ir nuotekų tvarkymo infrastruktūros plėtros Šiauliuose investicijų projektas. Į šio projekto sudėtį įtraukti Kalniuko ir Medelyno gyvenamųjų rajonų vandentiekio ir nuotekų tinklų, siurblinių statybos ir 3 nuotekų siurblinių renovacijos projektai.</div>
<div style="text-align: justify;"><br />2008 m. birželio mėnesį pradėtos rangos darbų ir techninės priežiūros paslaugų pirkimo procedūros. Konkursas įvyko rugpjūčio mėnesį. Konkurse dalyvavo 4 kompanijos. Žemiausia pasiūlymo kaina - 93,2 mln. Lt (be PVM). Skelbtas konkursas nutrauktas.</div>
<div style="text-align: justify;"><br />2008 m. rugsėjo 9 d. Lietuvos Respublikos aplinkos ministro įsakymu patvirtintas valstybės projektų sąrašas, kuriame patvirtinta galutinė vandentvarkos projekto vertė - 72 mln. Lt (be PVM), iš jų 14,4 mln. Lt - Šiaulių miesto savivaldybės lėšos. Likusi lėšų dalis - iš ES Sanglaudos fondo ir Lietuvos Respublikos valstybės biudžeto.</div>
<div style="text-align: justify;"><br />2008 m. spalio 27 d. Šiaulių miesto savivaldybės taryba sprendimu Nr. T-322 pritarė skirti lėšų šio projekto įgyvendinimui ir 2008 m. spalio 29 d. su UAB „Šiaulių vandenys“ pasirašė partnerystės sutartį dėl projekto įgyvendinimo.</div>
<div style="text-align: justify;"><br />Iki 2008 m. gruodžio 1 d. Šiaulių miesto savivaldybė ir UAB „Šiaulių vandenys“ Lietuvos Respublikos Aplinkos projektų valdymo agentūrai pateikė paraišką dėl projekto finansavimo iš ES fondų ir Lietuvos Respublikos valstybės biudžeto.</div>
<div style="text-align: justify;"><br />Lietuvos Respublikos aplinkos ministerija 2008 m. gruodžio 31 d. įsakymu Nr. D1-698 patvirtino projekto „Vandens tiekimo ir nuotekų tvarkymo infrastruktūros plėtra Šiauliuose“ finansavimą.</div>
<div style="text-align: justify;"><br />2009 m. sausio 14 d. „Šiaulių vandenys“ paskelbė naują atvirą konkursą vandentiekio ir nuotekų tinklų plėtros darbams Medelyno ir Kalniuko kvartaluose pirkti. Pasiūlymai buvo priimami iki 2009 m. kovo 10 d.</div>
<div style="text-align: justify;"><br />2009 m. vasario 18 d. UAB „Šiaulių vandenys“ ir UAB „Pastatų konstrukcijos“ pasirašė projekto „Vandens tiekimo ir nuotekų tvarkymo infrastruktūros plėtra Šiauliuose“ (vandentiekio ir nuotekų tinklams Medelyno ir Kalniuko mikrorajonuose tiesti) techninės priežiūros sutartį.</div>
<div style="text-align: justify;"><br />2009 m. kovo 13 d. atplėšti atviro konkurso dalyvių pasiūlymų vokai. Bendrovė „Šiaulių vandenys“ sulaukė net dvylikos kompanijų pasiūlymų.</div>
<div style="text-align: justify;"><br />2009 m. balandžio pabaigoje Lietuvos Respublikos Aplinkos projektų valdymo agentūra įvertino UAB „Šiaulių vandenys“ komisijos pateiktus viešojo konkurso dalyvių pasiūlymų kvalifikacinius, techninius ir finansinius vertinimus. Paaiškėjo, kad vandentiekio ir nuotekų tinklus Medelyno ir Kalniuko mikrorajonuose ties AB „Panevėžio statybos trestas“. Laimėtojas darbus atliks už 44,5 mln. litų (be PVM), dar 0,49 mln. litų kainuos statybos techninė priežiūra, projektų ekspertizė ir projekto viešinimas. Vandentvarkos plėtros projektui įgyvendinti Medelyno ir Kalniuko mikrorajonuose iš viso buvo skirta 72 mln. litų (be PVM).</div>
<div style="text-align: justify;"><br />2009 m. gegužės 5 d. Lietuvos Respublikos aplinkos ministerija bendrovei „Šiaulių vandenys“ leido sutaupytas lėšas 27,06 mln. litų (be PVM) panaudoti naujų vandentiekio ir nuotekų tinklų plėtrai Pabalių mikrorajone, Tilžės, Verdulių, Kanapių, Girulių gatvių kvartale.</div>
<div style="text-align: justify;"><br />2009 m. gegužės 11 d. Lietuvos Respublikos Aplinkos projektų valdymo agentūrai buvo pateikta papildyta paraiška dėl vandentvarkos projekto veiklų apimties padidinimo. Tinklų plėtros techniniai projektai jau parengti.</div>
<div style="text-align: justify;"><br />2009 m. gegužės 29 d. UAB „Šiaulių vandenys“ ir AB „Panevėžio statybos trestas“ pasirašė vandentvarkos projekto „Vandens tiekimo ir nuotekų tvarkymo infrastruktūros plėtra Šiauliuose“ rangos sutartį.</div>
<div style="text-align: justify;"><br />2009 m. birželio 10 d. darbų pradžia Medelyno ir Kalniuko mikrorajonuose.</div>
<div style="text-align: justify;"><br />2009 m. birželio 12 d. UAB „Šiaulių vandenys“ rangovui AB „Panevėžio statybų trestas“ perdavė Medelyno ir Kalniuko mikrorajonų bei dviejų siurblinių Kulpės ir Marijampolės gatvėse statybų leidimus ir suteikė rangovui statybviečių valdymo teisę iki 2010 m. pabaigos.</div>
<div style="text-align: justify;"><br />2009 m. birželio 22 d. UAB „Šiaulių vandenys“ ir Lietuvos Respublikos aplinkos ministerijos Aplinkos projektų valdymo agentūra pasirašė projekto finansavimo ir administravimo sutartį.</div>
<div style="text-align: justify;"><br />2009-07 Šiaulių miesto savivaldybės lėšomis Pabalių mikrorajono ir Tilžės, Verdulių, Kanapių, Girulių gatvių kvartalo gyventojams parengti supaprastinti vandentiekio įvadų ir nuotekų išvadų projektai. Darbus atliko UAB „Hidroterra“.</div>
<div style="text-align: justify;">2009 m. spalio 2 d. „Šiaulių vandenys“ paskelbė atvirą konkursą vandentiekio ir nuotekų tinklų plėtros darbams Pabalių mikrorajone ir Tilžės, Verdulių, Kanapių, Girulių gatvių kvartale pirkti.</div>
<div style="text-align: justify;"><br />2009 m. lapkričio 23 d. atplėšti atviro konkurso pasiūlymų vokai vandentiekio ir nuotekų tinklams Pabalių mikrorajone ir Tilžės, Verdulių, Kanapių, Girulių gatvių kvartale tiesti. Tinklus tiesti siūlo net devynios Lietuvos kompanijos, o pasiūlymų kainos svyruoja nuo 9 iki 15 mln. litų.</div>
<div style="text-align: justify;"><br />2010 m. kovo 2 d. UAB „Šiaulių vandenys“ ir UAB „Alresta“ pasirašė projekto „Vandens tiekimo ir nuotekų tvarkymo infrastruktūros plėtra Šiauliuose" (vandentiekio ir nuotekų tinklams Pabalių mikrorajone ir Tilžės, Verdulių, Kanapių, Girulių gatvių kvartale tiesti) techninės priežiūros sutartį.</div>
<div style="text-align: justify;"><br />2010 m. kovo 23 d. UAB „Šiaulių vandenys“ ir UAB „Žemda“ pasirašė vandentvarkos infrastruktūros projekto „Vandens tiekimo ir nuotekų tvarkymo infrastruktūros plėtra Šiauliuose“ vandentiekio ir nuotekų tinklams Pabalių mikrorajone ir Tilžės, Verdulių, Kanapių, Girulių gatvių kvartale tiesti statybos rangos sutartį, kurios vertė 8,9 mln. litų (be PVM), o darbų vykdymo trukmė 15 mėn.</div>
<div style="text-align: justify;"><br />2010 m. kovo 31 d. Valstybinė komisija pripažino tinkama eksploatuoti rekonstruotą nuotekų perpumpavimo siurblinę Kulpės g. 1B.</div>
<div style="text-align: justify;"><br />2010 m. balandžio 20 d. darbų pradžia Pabalių mikrorajone ir Tilžės, Verdulių, Kanapių, Girulių gatvių kvartale.</div>
<div style="text-align: justify;"><br />2010 m. balandžio 27 d. UAB „Šiaulių vandenys“ statybų rangovui UAB „Žemda“ perdavė Pabalių mikrorajono ir Tilžės, Verdulių, Kanapių, Girulių gatvių kvartalo statybų leidimus ir suteikė statybviečių valdymo teisę.</div>
<div style="text-align: justify;"><br />2010 m. liepos 30 d. Valstybinė komisija pripažino tinkama eksploatuoti rekonstruotą nuotekų perpumpavimo siurblinę Marijampolės g. 22C bei naujus tinklus Kalniuko mikrorajone. Kalniuko mikrorajono gyventojams pradėtos teikti vandens paslaugos.</div>
<div style="text-align: justify;"><br />2010 m. gruodžio 8 d. Valstybinė komisija vertino paskutiniuosius objektus - rekonstruotą Žuvininkų g. 3 nuotekų perpumpavimo siurblinę bei naujus tinklus Medelyno mikrorajone ir objektus pripažino tinkamus eksploatuoti. Užbaigus darbus, vandens paslaugos tapo prieinamos visiems Medelyno kvartalo gyventojams. Darbų pabaiga Medelyno ir Kalniuko mikrorajonuose.</div>
<div style="text-align: justify;">2011 m. lapkričio 23 d. Statybos užbaigimo komisija pripažino tinkamus eksploatuoti naujus tinklus Pabalių mikrorajone. Šio mikrorajono gyventojams tapo prieinamos vandens tiekimo ir nuotekų tvarkymo paslaugos.</div>
<div style="text-align: justify;"><br />2012 m. vasario 24 d. Statybos užbaigimo komisija pripažino tinkamus eksploatuoti naujus tinklus Tilžės, Verdulių, Kanapių, Girulių gatvių kvartale. Šio kvartalo gyventojams tapo prieinamos vandens tiekimo ir nuotekų tvarkymo paslaugos. Projekto II etapo darbų pabaiga.</div>
<div style="text-align: justify;"><br />***</div>
<div style="text-align: justify;"><br />Šio projekto įgyvendinimo eigoje buvo sutaupyta 425.864,21 lito. UAB „Šiaulių vandenys“ 2013 m. vasario 4 d. pateikė prašymą Aplinkos projektų valdymo agentūrai leisti sutaupytas projekto lėšas panaudoti naujai projekto veiklai įgyvendinti, t. y. rekonstruoti 341 m nuotekų tinklo atkarpą Aušros al. – M. Valančiaus g.</div>
<div style="text-align: justify;"><br />2013 m. balandžio 26 d. pasirašyta rangos sutartis su UAB „Panevėžio ryšių statyba“. Rangos sutartyje numatyta nuotekų tinklo atkarpos rekonstravimo kaina – 467,38 tūkst. Lt (be PVM), trūkstamos dalies finansavimą užtikrina UAB „Šiaulių vandenys“ nuosavomis lėšomis.</div>
<div style="text-align: justify;"><br />2013 m. gegužės 29 d., pasirašius projekto finansavimo ir administravimo sutarties pakeitimą, nauja veikla „Esamų nuotekų tinklų rekonstravimas Šiaulių mieste (I dalis)“ įtraukta į šio projekto apimtį.</div>
<div style="text-align: justify;"><br />2013 m. spalio 1 d., parengus nuotekų tinklo rekonstravimo projektinę dokumentaciją, gautas statybos leidimas rekonstravimo darbams vykdyti.</div>
<div style="text-align: justify;"><br />2014 m. gegužės 23 d. Statybos užbaigimo komisija pripažino tinkama eksploatuoti rekonstruotą nuotekų tinklo atkarpą (341 m) Aušros al. – M. Valančiaus g. Darbų pabaiga.</div>