<div style="text-align: justify;"><strong>Šalies moksleivių plakatų konkurso „VANDUO: VARTOK IR SAUGOK!“ NUOSTATAI<br /><br /></strong></div>
<div class="pjustify" style="text-align: justify;">Lietuvos vandens tiekėjų asociacija, Lietuvos mokinių neformaliojo švietimo centras, Šiaulių miesto savivaldybės administracijos švietimo skyrius ir UAB „Šiaulių vandenys“ kviečia jaunuosius menininkus dalyvauti šalies moksleivių plakatų konkurse „Vanduo: vartok ir saugok!“.<br /><br /></div>
<div style="text-align: justify;"><strong>Bendrosios nuostatos.<br /><br /></strong></div>
<div class="pjustify" style="text-align: justify;">Konkurso tikslas – skatinti moksleivių saviraišką ir kūrybingumą, ugdyti jų aplinkosaugines nuostatas, atkreipiant dėmesį į vandenį kaip gamtos vertybę, kurią privalom saugoti, kad ji tyra ir sveika pasiektų mūsų namus.</div>
<div style="text-align: justify;"><em>Konkurso uždaviniai:</em></div>
<div style="text-align: justify;">
<ul>
<li>sukurti plakatą, kuris kūrybiškai atspindėtų konkurso temą;</li>
<li>darbuose akcentuoti aplinkosaugines problemas, susijusias su vandens vartojimu, atvaizduoti jo naudojimą ir racionalų tvarkymą, paskatinti gerti vandenį iš čiaupo, atsisakant vandens plastikinėje taroje, taip prisidedant prie gamtos tausojimo.</li>
</ul>
</div>
<div style="text-align: justify;"><em>Konkursas vykdomas dviem etapais: </em></div>
<div style="text-align: justify;">
<ul>
<li>Pirmasis etapas vyks rajonuose. Šiauliuose šį konkursą organizuoja UAB „Šiaulių vandenys“ kartu su Šiaulių miesto savivaldybės administracijos švietimo skyriumi. Pirmųjų vietų laimėtojų darbai bus siunčiami antrajam etapui - šalies konkursui.</li>
<li>I etapo dalyvių apdovanojimas vyks 2016 m. kovo mėnesį Šiauliuose. I, II, III vietų laimėtojai bus apdovanojami laureato diplomais ir dovanomis. I vietų laimėtojus Lietuvos vandens tiekėjų asociacija apdovanos dalyvio diplomais.</li>
<li>II etapas vyks Vilniuje. Šio konkurso etapo organizatoriai - Lietuvos vandens tiekėjų asociacija ir Lietuvos mokinių neformaliojo švietimo centras. Šalies konkurso laimėtojai apdovanojami 2016 m. gegužės 5 d. Laimėtojams skiriamos I, II, III vietos, laureato diplomai ir dovanos.</li>
</ul>
</div>
<div style="text-align: justify;"><strong>Konkurso sąlygos.<br /><br /></strong></div>
<div style="text-align: justify;">Konkurse dalyvauja dvi moksleivių amžiaus grupės:</div>
<div style="text-align: justify;">
<ul>
<li>I grupė - moksleiviai iki 12 metų;</li>
<li>II grupė - moksleiviai nuo 13 iki 18 metų.</li>
</ul>
</div>
<div style="text-align: justify;">Autorius pateikia 1 plakatą, atitinkantį konkurso temą.</div>
<div style="text-align: justify;">
<ul>
<li>Plakato dydis turi būti 297x420 mm (A3 formatas);</li>
<li>Plakatas gali būti atliktas įvairia technika;</li>
</ul>
</div>
<div class="pjustify" style="text-align: justify;">Plakatai bus vertinami atsižvelgiant į darbo atitikimą konkurso reikalavimams, aktualumą, idėjos originalumą, meninę raišką.</div>
<div style="text-align: justify;">Prie kiekvieno darbo turi būti pateikti šie duomenys:</div>
<div style="text-align: justify;">
<ul>
<li>Plakato autoriaus vardas, pavardė, amžius, klasė, elektroninio pašto adresas, telefono numeris, mokyklos pavadinimas, mokyklos adresas, mokyklos telefono numeris, konkursui pasiruošti padėjusio mokytojo vardas, pavardė.</li>
</ul>
</div>
<div style="text-align: justify;">Darbus pateikti iki 2016 m. vasario 26 d. adresu: UAB „Šiaulių vandenys“ Vytauto g. 103 (106 kab.), Šiauliai.</div>
<div style="text-align: justify;"><strong><br />Pateiktų darbų vertinimas.<br /><br /></strong></div>
<div style="text-align: justify;">Pateiktiems plakatams įvertinti sudaromos:</div>
<div style="text-align: justify;">
<ul>
<li>Rajoninio konkurso komisija iš 5 narių: 2 atstovai iš Šiaulių miesto savivaldybės administracijos švietimo skyriaus, 2 atstovai iš UAB „Šiaulių vandenys“ ir 1 profesionalus dailininkas;</li>
<li>Šalies konkurso komisija iš 5 narių: 2 atstovai iš Lietuvos vandens tiekėjų asociacijos, 1 atstovas iš Lietuvos mokinių neformaliojo švietimo centro, 1 atstovas iš LR aplinkos ministerijos, 1 profesionalus dailininkas.</li>
</ul>
</div>
<div style="text-align: justify;"><strong>Autoriaus turtinių teisių įsigijimo tvarka.<br /><br /></strong></div>
<div class="pjustify" style="text-align: justify;">Konkurso dalyvių darbai autoriams negrąžinami, jie tampa Lietuvos vandens tiekėjų asociacijos nuosavybe. Asociacija pasilieka teisę eksponuoti darbus parodose ir spausdinti savo leidiniuose.</div>
<div class="pjustify" style="text-align: justify;"><em>Kviečiame jaunuosius menininkus kūrybinei užduočiai. Labai laukiame Jūsų darbų. Daugiau informacijos tel. (8 41) 592 257.</em></div>