Gruodžio 8 d. UAB „Šiaulių vandenys“ su LR aplinkos ministerijos Aplinkos projektų valdymo agentūra pasirašė projekto „Vandentiekio ir nuotekų tinklų rekonstravimas Šiaulių mieste“ finansavimo sutartį. Bendrovė yra pirmoji šalyje pasirašiusi sutartį pagal 2014-2020 m. Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.3.2-APVA-R-014 priemonę „Geriamojo vandens tiekimo ir nuotekų tvarkymo sistemų renovavimas ir plėtra, įmonių valdymo tobulinimas“.